Saman RM1,500 Langgar SOP, Exco Perak Yakin Pelajar Matrikulasi Mampu Bayar Saman

Pengerusi Jawatankuasa Kesihatan, Sains, Alam Sekitar dan Teknologi Hijau negeri, Mohd Akmal Kamarudin berkata tiada unsur penindasan disebalik kompoun yang dikeluarkan terhadap enam pelajar Kolej Matrikulasi Perak kerana tidak memakai pelitup muka.

Dia yang berkata kepada Bernama seperti yang dilaporkan oleh Awani, percaya bahawa pegawai penguat kuasa KKM yang bertanggungjawab mengeluarkan saman itu hanya menjalankan tugas.

Dia yang ditemui pemberita selepas merasmikan Operasi Keselamatan Makanan Sempena Bulan Ramadan Peringkat Negeri Perak Tahun 2021 berkata kesemua pelajar yang dikompaun itu masih boleh membuat rayuan untuk mengurangkan jumlah kompaun tersebut dan pihaknya yakin kesemua pelajar itu mampu membayarnya.

“Saya yakin jumlah pengurangan itu seminimum mungkin dan mampu dibayar pihak pelajar dan jika sampai mereka tidak mampu untuk membayar kompaun, InsyaAllah saya juga boleh membantu untuk menyelesaikannya,” katanya.

Mohd Akmal dalam kenyataannya turut meminta semua orang untuk menghormati tugas KKM yang sedang berusaha keras untuk membendung wabak COVID-19 di Malaysia.

Terdahulu, The Vocket melaporkan enam pelajar Kolej Matrikulasi Perlis yang dikompoun oleh penguat kuasa KKM kerana tidak memakai pelitup muka telah dipertikaikan oleh netizen.

Tindakan KKM bagi netizen tidak munasabah kerana para pelajar terbabit dikatakan sudah berkurung di dalam kolej sejak lima bulan lepas dan tidak dibenarkan keluar.

Sejak perkara ini tular, Ketua Pengarah Kesihatan Tan Sri Dr Noor Hisham Abdullah telah meminta agar aduan ini disiasat. Siasatan akan dilakukan terhadap kompoun yang dikeluarkan agar tindakan sewajarnya dapat diambil.

Layanan dua darjat, pelajar matrikulasi langgar sop disaman tanpa siasatan RM1,500. Klik pautan di bawah untuk membaca.

Layanan Dua Darjat, Pelajar Matrikulasi Langgar SOP Kena Saman Tanpa Siasatan RM1,500


Saman RM300 Dikenakan Serta Merta Sekiranya Pemandu Langgar Enam Kesalahan Utama

Timbalan Ketua Polis Negara, Tan Sri Noor Rashid Ibrahim berkata, saman mandatori bernilai RM300 akan dikenakan serta-merta terhadap pengguna jalan raya yang melakukan enam kesalahan utama sepanjang Op Selamat 14 2019 dijalankan bersempena Tahun Baru Cina ini yang mula dikuatkuasakan di seluruh negara pada 29 Januari hingga 12 Februari ini.

Saman mandatori ini dikenakan untuk enam kesalahan utama yang terdiri daripada pemanduan di lorong kecemasan, memotong di garis berkembar, menggunakan telefon bimbit semasa memandu, potong barisan, melanggar lampu isyarat dan memandu melebihi had laju.

Noor Rashid berkata lagi, setiap kali musim perayaan pastinya dua laluan di lebuhraya Perak iaitu Simpang Pulai-Gopeng berdekatan Hentian Sebelah Simpang Pulai di antara kilometer (KM) 287 hingga 289.95 dan laluan dari Slim River menghala ke Sungkai di KM367.3 (arah utara) akan mengalami kesesakan yang teruk.

Justeru itu, bagi memastikan kelancaran jalan raya dua laluan ini, sempena Op Selamat 14 ini dijalankan, anggota polis akan ditempatkan di kedua-dua laluan tersebut serta dua lorong kecemasan juga akan dibuka di lebuh raya tersebut bagi mengelakkan berlakunya kecemasan dan memastikan pengguna dapat pulang ke kampung halaman dengan selamat, sesuai dengan tema Op Selamat yang dikekalkan iaitu ‘Rumah Selamat, Selamat Sampai ke Destinasi’.

Meskipun Op Selamat dilakukan setiap tahun, namun seringkali terdapat peningkatan kes kemalangan mahupun saman yang dikeluarkan kepada pengguna jalan raya dek kerana sikap mereka yang tidak bertanggungjawab yang tidak mematuhi peraturan jalan raya yang ditetapkan dan juga sikap yang hanya pentingkan diri sendiri tanpa memikirkan keselamatan orang sekeliling.

Bak kata pepatah, ‘biar lambat asalkan selamat’. Harap semua yang pulang ke kampung dapat tiba ke destinasi yang dituju.


Sambal Nyet Pelanggan Pecah, Khairulaming Luah Rasa ‘Stress’ Dengan Perkhidmatan J&T

Selebriti media sosial, Khairulaming hari ini meluah rasa kurang senang beliau dengan perkhidmatan penghantaran yang dibuat J&T selepas Sambal Nyet milik pelanggan pecah.

Perkara itu diluahkan olehnya di akaun Twitter miliknya sambil menyatakan bahawa pihaknya sudah memastikan bahawa bungkusan itu dibalut tebal.

“Aku stress betul lah jnt ni. rasa dah balut parcel bukan main tebal macam bantal dah. one by one parcel pecah,” katanya.

Beliau turut memuji Pos Laju yang sering mengambil sikap tanggungjawab jika terjadi sesuatu perkara.

aku stress betul lah jnt ni. rasa dah balut parcel bukan main tebal macam bantal dah. one by one parcel pecah pic.twitter.com/yhdXLYUfMx

— Khairulaming (@khairulaming) January 13, 2023

“Pos laju elok je handle parcel. kalau ada isu pun memang diorang take responsibility. Ni entah ke berapa dah kes parcel pecah dgn jnt. Nak kena balut parcel dengan toto narita agaknya,” katanya dalam ciapan tersebut.

Hantaran yang turut dimuatnaik bersama-sama gambar itu kelihatan kesan pecah yang dialami oleh produk Sambal Nyet milik pelanggan.

Sejak dimuat naik, ciapan itu telah mendapat pelbagai maklum balas. Sebahagian netizen meminta Khairulaming untuk menukar perkhidmatan penghantaran dan mula memboikot J&T.


Sambil Tunggu Pesanan Diambil, ‘Rider’ Tunjuk Kebolehan Bermain Piano

Semasa menunggu pelanggan mengambil pesanan, penghantar makanan ini telah menarik perhatian ramai dengan kemahiran bermain pianonya.

Penghantar makanan, Amirullah menjadi viral selepas satu video menunjukkan dia sedang bermain piano dimuat naik di media sosial. Video itu dikongsi oleh netizen, Izat Yuan di akaun Twitternya @IzatYuan.

Bile customer lambat sangat pick up food, piano dulu seround.. feling habis dia main tu.. gudjob brother pic.twitter.com/BYwAvH8Kyl

Izat memberitahu pada masa itu, Amirullah yang membawa kotak penghantaran makanan sedang menunggu pelanggannya turun untuk mengambil pesanan.

Mungkin kerana terlalu lama menunggu makanan di ambil oleh pelanggan, jadi dia menggunakan masa menunggunya dengan bermain piano. Namun apa yang tidak disangka, kemampuannya bermain piano telah menangkap perhatian ramai.

Untuk bacaan lanjut cerita-cerita menarik, klik pautan di bawah.

Joe Flizzow Minta Bantuan, Mahu Cari Semula Kereta Kancil Zaman Too Phat

Kesan COVID-19, Juruterbang Tukar Kerjaya Jadi ‘Runner’ Untuk Teruskan Hidup

Selepas J&T Express, Pos Malaysia Turut Henti Hantar ‘Parcel’ Ke Beberapa Negeri?


Sambutan Aspirasi Keluarga Malaysia Beri Jaminan Bakal Mengikut SOP COVID-19

Tarikh 9 sehingga 12 Disember ini bakal menyaksikan pihak kerajaan melancarkan Sambutan 100 Hari Aspirasi Keluarga Malaysia yang bakal berlangsung Kuala Lumpur Convention Centre.

Program yang berlangsung selama empat hari bermula Khamis ini bakal dirasmikan oleh Perdana Menteri, Datuk Seri Ismail Sabri Yaakob serta bakal menjemput ribuan individu menyertainya.

Meskipun bakal dihadiri ramai, Ketua Pengarah Keselamatan Negara, Datuk Rodzi Md Saad memberi jaminan sambutan gilang gemilang ini masih lagi mengikut SOP COVID-19 yang ditetapkan pihak kerajaan.

Menerusi perkongsian, beliau memaklumkan pihak mereka sedia maklum dengan penularan wabak COVID-19 serta kehadiran varian Omicron walau bagaimanapun beliau yakin menerusi SOP yang diamalkan, penularan wabak ini dapat dibendung.

Mengulas mengenai SOP yang ditetapkan sempena Sambutan 100 Hari Aspirasi Keluarga Malaysia yang berlangsung, kanak-kanak berusia 12 tahun dan ke bawah masih dibenarkan untuk menyertai sambutan namun perlu ditemani bersama ibubapa yang sudah melengkapkan dua dos suntikan vaksin.

Sementara itu, individu berusia 13 tahun dan ke atas yang sudah melengkapkan dua dos suntikan vaksin dibenarkan masuk tanpa sebarang masalah. Selain itu, acara tersebut hanya ditetapkan kepada 10,350 individu iaitu separuh daripada kapasiti penuh dewan berkenaan.

Datuk Rodzi Md Saad turut memakluklum kepada orang ramai yang mahu hadir ke sambutan ini agar membuat perancangan dengan lebih awal serta mengelakkan daripada menghadiri tempat yang dipenuhi jumlah individu yang ramai.

Sambutan 100 Hari Aspirasi Keluarga Malaysia bakal turut menyaksikan Perdana Menteri membentangkan kad laporan kabinet dalam memaparkan gerak kerja yang dilakukan ahli Jemaah Menteri Keluarga Malaysia.

Perdana Menteri Bakal Bentang Kad Laporan Kabinet Sempena Sambutan 100 Hari Aspirasi Keluarga Malaysia

Konsep Keluarga Malaysia Beri Keyakinan Kepada Rakyat Pilih Kerajaan Yang Lebih Stabil


Sambutan Hari Wanita Sedunia Jadi Medan LGBT ‘Tunjuk Perasaan’?

Sambutan Hari Wanita Sedunia telah berlangsung di Malaysia semalam dengan beberapa NGO telah mengadakan acara untuk sambutan bagi tahun ini. Namun ia sedikit sebanyak mencetuskan debat dalam kalangan para netizen apabila segelintir pihak cuba mempromosikan sesuatu yang lain daripada norma masyarakat Malaysia.

Menurut Malaysiakini, hampir 300 orang berkumpul di pusat bandar semalam bagi menyuarakan pendapat mereka dengan mengangkat pelbagai sepanduk. Antara yang dilaungkan oleh mereka adalah ‘hentikan keganasan dan intimidasi’, ‘hancur patriarki’, ‘kami mahu kesamarataan’ dan bermacam lagi sepanduk.

Ada beberapa tindakan demostran yang dilihat seperti lebih sudu dari kuah. Terutamanya perkara-perkara yang melibatkan soal hak-hak LGBT, kebebasan wanita untuk berpakaian dan perjuangan hak tubuh badan mereka.

Perkara ini juga disentuh oleh Dr Ahmad Sanuzi Azmi, pensyarah di Fakulti Pengajian Quran dan Sunnah, Universiti Sains Islam Malaysia apabila merujuk bahawa jika demonstran itu beragama Islam, mereka tidak boleh sewenang-wenangnya mengeluarkan panduan atau menuntuk hak berdasarkan panduan akal sahaja.

“Wacana berhubung hak asasi wanita menurut Islam adalah jalan yang lebih baik untuk menjelaskan kepada Muslimah betapa Islam telah mengangkat kedudukan wanita.” Kata beliau dalam satu kenyataan di laman peribadi Facebook.

Terdahulu Bunkface pernah dikecam kerana menyuarakan pendapat berkenaan LGBT yang bertentangan dengan kelompok berpandangan liberal. Mereka dikecam kerana telah menyerang golongan LGBT dengan lirik yang berbaur provokasi.

Apa yang jelas, isu ini bukan pertama kali berlaku. Malaysiakini pernah melaporkan bahawa wujud debat dalam kalangan para netizen tahun lalu berkenaan dengan penyertaan golongan LGBT pada hari sambutan yang sama.

Mantan Menteri di Jabatan Perdana Menteri Dr Mujahid Yusof Rawa pada masa itu menyifatkan tindakan menjadikan sambutan itu untuk mempertahankan hak LGBT adalah salah guna kuasa ruang demokrasi.

Namun, secara besarnya, adakah adil untuk menghukum mereka semua apabila yang menyuarakan soal LGBT ini hanya datang dari kelompok kecil?

Sudah tentu tidak. Daripada 300 orang yang hadir semalam. Mungkin hanya 10% yang menyuarakan hak mereka untuk mendapatkan sesuatu yang jelas dilihat bertentangan dengan norma masyarakat Melayu Islam.

Isu-isu yang dibawa juga bukanlah bertujuan untuk mencipta provokasi. Mereka hanya menuntut hak agar wanita lebih dihormati dan bukannya perlu sujud kepada lelaki.

Penganjur himpunan Juana Jaafar berkata, terdapat tujuh tuntutan bagi sambutan Hari Wanita tahun ini yang berkisar kepada isu semasa termasuk desakan menghentikan semua jenis keganasan berdasarkan jantina dan orientasi seksual.

“Gaji sama rata bagi pekerjaan sama nilainya, gubal akta kesaksamaan gender dan mengisytiharkan krisis iklim serta merangka rancangan nasional bagi menangani krisis itu,” katanya kepada Harian Metro.

Mereka juga menuntut agar disediakan satu saluran alternatif bagi membantu golongan wanita yang ditindas. Ini berikutan daripada 309 kes jenayah terhadap wanita, lebih 83% adalah melibatkan keganasan rumah tangga.

“Dengan penurunan ekonomi dan ancaman dari Covid-19, kumpulan wanita merana. Peruntukan untuk kanak-kanak dan pusat jagaan orang kurang upaya juga dipotong.” Katanya.

Suruhanjaya Hak Asasi Manusia (SUHAKAM) sendiri menyokong sambutan Hari Wanita ini dengan menuntut beberapa isu dipandang lebih berat terutamanya berkenaan isu gaji di mana wanita memperoleh pendapatan sebanyak RM9.32 bagi setiap RM10 yang diperolehi lelaki.

Dalam bidang pekerjaan pula wanita jauh ditinggalkan ke belakang apabila hanya mencatatkan 55.2% sahaja wanita yang terlibat sebagai buruh kerja berbanding 80% lelaki. Dari segi pemerkasaan politik, hanya 14.4% ahli perlimen yang dipilih adalah wanita.

Kebanyakkan laungan tertumpu kepada tuntutan utama sambutan agar orang awam dan kerajaan peka kepada isu-isu yang melibatkan kaum wanita termasuk keganasan terhadap wanita, rogol, gangguan seksual, perkahwinan kanak-kanak dan sikap patriarki.

Agak tidak wajar apabila hari yang memartabatkan golongan wanita dipandang serong dengan isu kecil yang datang daripada golongan kecil demostran.

Terdahulu, Bunkface pernah mencetuskan ‘huru hara’ dengan memuat naik lagu yang mengkritik golongan LGBT. Klik pautan di bawah untuk membaca.

Lagu Akhir Zaman Bunkface Dikecam Kerana Bantah LGBT

Kerajaan Indonesia Siasat Cubaan Kembangkan Dakyah LGBT Di Sebuah Vila Terkenal

‘Thor: Love And Thunder’ Bakal jadi Filem Pro-LGBT Pertama MCU?


Sambutan Menjelang Aidilfitri Yang Sentiasa Meriah Di IUMW

Pejam celik kita sudah berada di minggu akhir bulan Ramadan. Hari Raya Aidilfitri pastinya akan disambut meriah setiap tahun oleh semua penduduk di Malaysia.

Juadah sempena hari raya juga sentiasa ditunggu-tunggu setiap tahun. Mana sahaja rumah yang anda lawati, pasti akan dijamu kuih raya, lemang, ketupat dan juga rendang. Juadah ini jika makan hari biasa kurang feel-nya. Dan masa inilah untuk dengar lagu raya on repeat tanpa rasa bosan.

Di International University Malaya-Wales (IUMW), sebuah universiti swasta di bawah Universiti Malaya dan University of Wales turut akan menyambut hari yang penuh gembira ini bersama rakan dan keluarga yang disayangi. Dengan kepelbagaian etnik di sini, setiap daripada mereka membawa budaya Ramadan dan Aidilfitri yang berbeza untuk diraikan bersama.

Pengambilan pelajar baharu di IUMW akan dibuka bulan Julai ini, sebulan selepas tamatnya bulan Syawal. Jika anda berminat untuk menyambung pengajian dalam persekitaran multi-cultural yang pastinya menyeronokkan, jangan lupa untuk melawat di iumw.edu.my atau panggilan secara terus di 03-2617 3131.

Selamat Hari Raya Aidilfitri daripada kami di IUMW!


Kanak Kanak Sekarang Terlalu Terikat Dengan Gajet. 10 Tip Ini Boleh Elak Mereka Ketagih

Nota Editor : Tips ini asalnya diterbitkan di fb wall Muhammad Rusydi, seorang guru dan penulis di Rusydee Artz. Kami menerbitkan semula di The Vocket dengan izin dari penulis asal. Semoga anda mendapat manfaat dari tulisan beliau di bawah.

10 tips untuk mengelakkan anak-anak kecil ketagih tab

1. Jangan beli tab, Ipad ke apa-apa sajalah untuk anak-anak. Selagi tiada kepentingan guna, usahlah beli. Tidak perlu kenalkan mereka dengan laptop dan komputer di awal usia. Apatah lagi game di internet. Tambah-tambah, bermacam iklan yang tak baik ada di internet.

2. Sejak dari dalam perut, sampai keluar perut ibu, parents kena suka baca Al-Quran. Bukan anak yang baca. Tapi, mak ayah yang duk selalu baca depan anak-anak. Mak ayah baca, anak ikut. Ramai anak belajar meniru melalui apa yang mereka dengar walaupun tak reti membaca.

3. Kalau ayah gamer, jangan duk main game depan anak-anak. Seriously kena faham, Allah sebut demi masa, manusia itu dalam kerugian kecuali yang beramal soleh. Kalau main game sampai dua tiga jam, sampai lewat pagi, macam tak ok je. Kena lebih matanglah, dah kawin kan.

4. Bawa anak-anak walaupun masih kecil ke majlis ilmu. Ajar mereka pakai pakaian sunnah tutup aurat di awal usia lagi. Bila ayah ibu cinta ilmu, anak-anak pun jadi ikut sama. Insya-Allah.

5. Bawa anak-anak ke taman permainan untuk beriadah. Atau main saja depan rumah dengan anak-anak. Jangan biarkan anak jadi anti-sosial dengan tab di tangan. Ajarkan anak-anak ikut solat walaupun solat sunat.

6. Ajari anak-anak berzikir yang mudah-mudah. Ayah start, ibu sambung, anak ikut. Sebagaimana ada sebuah keluarga ulama ini, tidak membiarkan anak-anak mereka diam mulut tanpa zikir kerana dibimbangi mulut itu ‘mati’ tanpa mengingati Allah.

7. Hadkan penggunaan televisyen. Jangan dibiarkan saja anak-anak menonton kartun pagi, petang, dan malam. Kartun dikatakan merangsang minda kanak-kanak, tapi jika terlalu berlebihan, tak elok juga.

8. Wajibkan setiap hari baca Al-Quran. Pesankan pada anak-anak, kewajipan ini ayah ibu amanahkan sampai ke akhir hayat. Baca setiap hari. Bukan setakat di sekolah rendah saja, kemudian berhenti di peringkat seterusnya.

9. Tanamkan dalam jiwa anak-anak, sifat zuhud dan tidak bermewah-mewah. Terus-terang pada anak-anak, ‘keluarga kita orang susah’. Fahamkan anak-anak, jangan terpengaruh dengan anak-anak orang kaya lain yang suka menunjuk-nunjuk cara hidup mewah mereka. Syukuri apa yang kita ada.

10. Kenalkan mereka dengan buku-buku ilmiah. Jauhkan mereka dari baca buku kisah-kisah dongeng seperti Cinderella dan lain-lain. Berikan mereka buku-buku ringkas sirah Nabi s.a.w. Ada banyak di pasaran. Bacakan pada mereka sehingga mereka minat. Ambil sedikit masa 10 minit sebelum tidur sebagai contoh cerita tentang Nabi s.a.w.


AirAsia Kembali Lagi Dengan Promosi Tempat Duduk Percuma Bermula Hari Ini

AirAsia nampaknya sekali lagi kembali dengan promosi tempat duduk percuma. Promosi tempat duduk percuma pada kali ini diadakan sempena menyambut ahli BIG Member AirAsia yang sudahpun mencecah 20 juta ahli.

Berdasarkan tinjauan kami, terdapat sesetengah yang ditawarkan secara promosi dan tempat duduk percuma tidak termasuk cukai. Antara laluan domestik yang ditawarkan pada harga promosi adalah Miri, Sandakan, Kuala Terengganu dan Langkawi dimana anda boleh menempah dengan harga RM12 sahaja. Laluan ke Melbourne pula ditawarkan dengan harga RM299 sahaja.

Promosi ini bakal berlangsung pada hari esok iaitu 3 September sehingga 9 September manakala tempoh penerbangan bermula 18 Feburari 2019. Khas buat pengguna BIG Member, anda berpeluang membuat tempahan sehari lebih awal iaitu pada hari ini.

Apa lagi, inilah masanya untuk anda travel dan rakam memori bersama rakan-rakan atau keluarga anda dengan harga promosi.


Sambutan Perayaan Agama Hindu Di India Diraikan Dengan Serangan Ke Kawasan Muslim

Pertelingkahan di antara dua agama besar di India sudah berlaku sejak berpuluh tahun yang lalu. Penganut Muslim dan Hindu tidak pernah dapat untuk duduk semeja kerana setiap pandangan mata akan membawa kepada pelbagai pertikaian dan pergaduhan sehingga bakal mengorbankan nyawa.

Dalam pertikaian terbaharu, umat Islam di beberapa negeri di India berada dalam kegelisahan apabila kumpulan perusuh dari kalangan penganut agama Hindu telah keluar ke jalan raya dengan menyerang dan membuat ucapan kebencian ke atas kaum Muslim semasa perayaan Ram Navmi – perayaan yang meraikan hari lahir dewa Rama.

Tens of thousands of savages from RSS Hindu Zionist gangs are on the rampage all across the country attacking Muslims, butchering them with swords & machetes, burning their properties, kidnapping their women…Total media blackout!

The Holocaust has begun! pic.twitter.com/jqokzgFeiW

— Zaid Hamid (@ZaidZamanHamid) April 12, 2022

Menurut laporan Al Jazeera, keganasan telah dilaporkan di beberapa kawasan seperti Madhya Pradesh, Gujarat, Jharkhand dan West Bengal. Laungan “Jai Shri Ram” (Hail Lord Ram) pula berkumandang di setiap kawasan dengan niat menyasarkan kaum Muslim di India.

Berpuluh-puluh video telah menjadi tular di media sosial India sejak minggu lalu yang menunjukkan kumpulan perarak memakai kain kuning – dan sebahagiannya pula membawa kayu dan pedang – lalu memberhentikan perarakan mereka di kawasan kejiranan Muslim sambil memainkan lagu-lagu provokatif dengan mesej pembunuh beramai-ramai.

This video is claimed to be from Koderma Bazar, Jharkhand.

They are playing abusive songs on DJ on the occasion of Ram Navami.

Lyrics are "Miyan Madarch*d hai" (Muslims are MotherF*cker). pic.twitter.com/DA0qyuSMl9

— HindutvaWatch (@HindutvaWatchIn) April 12, 2022

Di sesetengah tempat, provokasi telah menyebabkan kumpulan Muslim bertindak balas dengan membaling batu ke arah kumpulan yang berarak. Situasi ini telah membawa kepada ketegangan. Dalam beberapa keadaan, dilaporkan bahawa  anggota polis dilihat turut serta membuat provokasi kepada kumpulan Muslim.

Fazluddin Shaikh, seorang penduduk Khargone, memberitahu bahawa sebuah masjid di kawasan Sarafa Bazar telah dibakar oleh kumpulan Hindu pada malam Ahad semasa perarakan Ram Navmi. Dan beliau turut menyatakan bahawa laporan polis sudah dibuat, tetapi kebanyakan yang ditahan adalah kumpulan Muslim.

“Sekurang-kurangnya 11 FIR (laporan maklumat pertama) telah didaftarkan terhadap orang Islam dan lebih 84 orang telah ditangkap, tetapi polis tidak mendaftarkan kes mahupun menahan sesiapa daripada komuniti majoriti,” katanya.

Bagaimana perbalahan antara Muslim dan Hindu boleh tercetus di India ketika ini? Rujuk pautan di bawah untuk membaca.

Bagaimana Perbalahan Antara Muslim Dan Hindu Boleh Tercetus Di India Ketika Ini?


Sambutan Raya Tahun Ni Suram? Ini 6 Perkara Yang Buat Anda Rindu Syawal Tahun Lepas!

Persediaan sambutan Syawal tahun ni nampaknya tak begitu meriah berbanding tahun sebelum ni berikutan orang ramai masih dalam keadaan berjaga-jaga ekoran penularan wabak COVID-19 yang melanda seluruh dunia.

Jika dulu, setiap kali tibanya musim perayaan, ramai yang dah mula buat persiapaan raya seperti membeli baju raya dan beli perabot baru. Namun, tahun ni Syawal akan disambut dalam keadaan sederhana sahaja. Jom kita bandingkan sikit apa yang berbeza pada raya tahun ni. Anda jangan sedih pula!

Sejak penguatkuasaan Perintah Kawalan Pergerakan (PKP), aktiviti berkumpulan dan perhimpunan telah menjadi larangan. Sembahyang jemaah di masjid juga dihadkan bilangan ahlinya. Kemungkinan besar tahun ini sembahyang sunat Aidilfitri turut tak dapat diadakan kerana penularan wabak yang masih lagi aktif.

Kalau tahun-tahun sebelum ni, bazar Syawal merupakan tempat wajib dikunjungi setiap kali hampir tibanya musim perayaan. Di sinilah anda boleh tawar-menawar untuk dapatkan pakaian raya, tudung, kain samping dan juga kuih raya pada harga murah. Akan tetapi pada tahun ini arahan sudah dikeluarkan supaya sebarang bentuk penganjuran bazar hendaklah dibatalkan.

Rumah terbuka merupakan satu kewajipan sepanjang bulan Syawal. Masa inilah anda nak jemput sedara-mara dan kenalan datang rumah. Macam-macam juadah akan disediakan bagi meraikan tetamu. Ayam masak merah, rendang daging, nasi impit, lemang dan kadang-kadang kambing golek pun ada juga! Walau bagaimanapun pada tahun ini kalau dapat sambut raya dengan keluarga di kampung juga sudah bersyukur

Sebelum ni, kerajaan sudah keluarkan arahan untuk tak pulang ke kampung bagi meraikan Ramadan. Namun, situasi semasa wabak COVID-19 seolah-olah memberi petanda larangan ini akan diteruskan sehingga menjelangnya Syawal. Oleh itu, anda perlu banyak bersabar sekiranya tidak boleh balik raya!

Aktiviti kunjung-mengunjung sewaktu Aidilfitri sudah menjadi satu kewajipan dalam masyarakat kita. Waktu inilah nak kenal saudara-mara dan mengeratkan silaturahim. Akan tetapi, nampaknya tahun ni semua aktiviti ni terpaksa ditangguhkan.

Menteri Hal Ehwal Agama juga sudah pesan supaya mengehadkan aktiviti ziarah-menzirahi dan mengamalkan penjarakan sosial.

Wabak COVID-19 mengajar kita supaya bersederhana dalam melakukan sesuatu perkara. Anda jangan pula stress tak dapat menyambut Ramadan dan Syawal dengan keluarga. Paling penting, kena jaga kesihatan diri anda dan yang tersayang supaya terus kuat menghadapi ujian penyakit ni!

Memahami keadaan rakyat Malaysia yang tak begitu teruja menyambut Aidilfitri tahun ni, Dutch Lady nak anda tau betapa pentingnya penjagaan kesihataan pada waktu macam ni.

Istimewa untuk sambutan Syawal tahun ni, Dutch Lady memperkenalkan kebaikan susu dengan rasa jus buah delima yang sebenar, Juicy Milk Buah Delima. Melalui minuman ni, anda boleh menikmati kebaikan makanan sunnah dalam satu hidangan lazat tau!

Seperti yang anda thu, buah delima ada banyak kebaikan untuk kesihatan dan gabungan bersama susu Dutch Lady yang diperkaya dengan Vitamin A,C,E, kalsium, 0% lemak dan INULIN (membantu menjaga persekitaran usus yang baik) pastinya dapat membantu penjagaan kesihatan anda!

Sebelum ni, Dutch Lady telah pun mengeluarkan dua produk susu dengan rasa jus buah sebenar, Juicy Milk Oren dan Juicy Milk Strawberi. Ini merupakan produk seumpamanya di pasaran yang memperkenalkan khasiat susu dan buah sebenar dalam satu hidangan.

Jom, eratkan hubungan silaturahim seisi keluarga dengan hidangan Dutch Lady JUICY MILK Syawal nanti. Sedap tau!

Kalau nak tahu lebih lanjut mengenai produk keluaran Dutch Lady, anda boleh klik di SINI. Kekal berkhasiat dan kuat bersama menghadapi wabak COVID-19 dengan Dutch Lady!

Ketahui juga rahsia untuk kekal bertenaga sepanjang bulan Ramadan pilihan terbaik para ibu. Klik pautan di bawah untuk artikel penuh.

Ini Rahsia Untuk Kekal Bertenaga Sepanjang Bulan Ramadan Pilihan Terbaik Para Ibu

Program ‘Farmer To Farmer’ Anjuran Dutch Lady Beri Impak Kepada Penternak Dan Inilah Hasilnya


Sambutan Tahun Baharu Dicemari Sampah Bukti Rakyat Malaysia Masih Belum Bersedia Untuk 2020

Tahun 2019 baru sahaja menutupkan tirainya dan kini tahun 2020 telah bermula. Pastinya setiap orang memiliki azam dan matlamat untuk dicapai pada tahun ini.

Walaupun sudah tahun baharu tetapi mentaliti segelintir rakyat Malaysia masih ditakuk yang sama. Tahukah anda bahawa ketika sambutan ambang tahun baharu, terdapat banyak sampah sarap yang bersepah-sepah di tempat tumpuan sambutan tahun baharu?

Tidak percaya? Alam Flora telah berkongsi beberapa keping gambar sampah sarap yang dibuar merata-rata oleh segelintir rakyat Malaysia yang tidak bertanggungjawab.

Difahamkan, sebanyak 9 tan sampah yang dikutip ketika pembersihan kawasan tumpuan ambang tahun baharu di Kuala Lumpur. Hal ini telah mendapat perhatian netizen dimana rata-rata netizen mengecam sikap tidak bertanggungjawab tersebut.

Pastinya ini bukan satu permulaan yang baik kerana hal-hal sebegini sebenarnya menggambarkan sikap segelintir rakyat Malaysia. Sementara itu, tahun ini merupakan tahun melawat Malaysia dan diharap perkara sebegini dapat dielakkan.

Apakah pandangan anda mengenai sikap tidak bertanggungjawab ini? Sebelum ini, Taman Tasik titiwangsa yang berwajah baharu telah dicemari sampah tidak sampai 24 jam pembukaan. Klik pautan di bawah ini untuk ketahui isu ini jika anda terlepas.

Taman Tasik Titiwangsa Dicemari Sampah Dan Dirosakkan Tidak Sampai 24 Jam Pembukaannya

Setelah Ditutup Hampir Setahun, Taman Tasik Titiwangsa Bakal Dibuka Semula

Lihat ‘Makeover’ Ampang Point Yang Telah Dibuka Semula


Sambutan ‘Vocket Raya 2019’ Meriah Dan Penuh Glam Di Ampang Glasshouse

Sabtu lalu acara Vocket Raya 2019 berlangsung secara meriahnya di Ampang Glasshouse. Vocket Raya merupakan acara sambutan Hari Raya Aidilfitri pertama yang kami anjurkan sejak tertubuhnya laman The Vocket lima tahun yang lalu.

Jemputan yang diundang terdiri daripada pembaca, penulis serta individu yang banyak menyokong dan membantu kami bermula daripada ‘zero’ sehingga menjadi The Vocket yang anda kenali hari ini.

Kami turut mengundang 20 Top Fans bertuah untuk menyertai sesi Vocket Raya ini. Setiap tetamu yang hadir terlebih dahulu disambut dengan minuman selamat datang daripada Starbucks Malaysia serta cenderahati daripada A&W Malaysia.

Di tingkat kedua Ampang Glasshouse kami sediakan ruangan ‘Netflix & Chill’; tempat untuk undangan berhibur bersama teman-teman bermain PlayStation 4 (terima kasih Kampung Konggo!), menonton Netflix atau bertarung Beyblade sambil menikmati aiskrim sedap daripada Inside Scoop.

Main event semestinya di tingkat ketiga atau rooftop Ampang Glasshouse. Semua yang hadir tersenyum gembira menikmati juadah raya yang disediakan ditambah lagi dengan desserts sedap oleh Kravers Kitchen, air teh ais power daripada Pyorr Official dan air botol kaca paling cool ketika ini, HausBoom.

It's the end for today. Best dapat menang lucky draw (memang selalu tak berapa nak lucky), layan Starbucks and Haus Boom (some of their sponsors), great food and cosy ambience. Kids lepak kat games room so mami and dedi can eat dengan tenteram. Sekejap. 😆 #vocketraya

A post shared by  Farah Yasmin (@farahyasminrosli) on Jun 29, 2019 at 9:43am PDT

And the most awesome raya open house goes to…. @vocket 💥 Delicious food from @zukicatering @kraverskitchen and free beverages from @mystarbucks @hausboom also ice cream from @myinsidescoop 🍨 Theres a corner for you to play Playstation, watch Netflix and karaoke room. Thank you so much @ampang.glasshouse 💖 Selamat Hari Raya guys!

A post shared by  Bella Zahir (@bellazahirzain) on Jun 29, 2019 at 7:45pm PDT

Jemputan yang hadir tidak pulang dengan tangan kosong kerana kami turut mengadakan acara lucky draw. Mereka yang bertuah pulang dengan senyuman menerima hadiah sumbangan daripada iFlix Malaysia, jersi rasmi pasukan FA Selangor, barangan sukan antaranya beg travel Canterbury daripada Prestige Sports, tiket masuk ke Lost World Of Tambun, set make up lengkap daripada Veronni serta hadiah utama sebuah telefon pintar Asus Zenfone Pro M2 Asus Malaysia.

Terima kasih tidak terhingga kepada semua penaja dan Ampang Glasshouse selaku penaja utama kami untuk acara Vocket Raya 2019 ini. Lokasinya memang sangat sempurna untuk sebarang acara yang anda mahu anjurkan.

Pada sebelah malam, anda boleh rakam gambar berlatarkan bangunan KLCC di bahagian loteng yang merupakan tambahan menarik jika anda membuat majlis di sini. Biarkan gambar-gambar yang kami kongsi di sini berbicara.

Our signature space "Rooftop" is a most popular area! It is a combination of the Glasshouse Area and Pool Side Garden area. The glasshouse features ceiling to floor windows, is perfect venue space for your unforgettable weekend event ! Amaze your guest with beautiful scenery from top of our building 🌸 This area also has its own private a menities with Kitchen, VIP room, AV sounds room and glass swimming pool too! . . #klspaceevent #spaceevents #spaceevent #spaceeventkl #spaceforrent #spaceforrentkl #spaceforrentmalaysia #eventspace #eventspaces #eventspacekl #eventspacemalaysia #eventvenue #eventvenuekl #eventvenuemalaysia #malaywedding #malayweddingguide #solemnization #wedding #weddingspace #weddingspacemalaysia #weddingspacekl #sewahall #sewadewankl #dewanuntukdisewa #eventplannermalaysia #eventplannerkl #photographermalaysia #photographerkl #weddingkl #AmpangGlasshouse

A post shared by  EVENT . VENUE . SPACE (@ampang.glasshouse) on Aug 6, 2018 at 7:05am PDT

Terima kasih kepada 20 orang Top Fans Vocket yang sudi hadir. Tahun depan kami janji kami jemput semua top fans. Doakan kejayaan berterusan kepada The Vocket supaya kami dapat hasilkan acara Vocket Raya yang lebih besar untuk tahun hadapan dan menambah bilangan jemputan hadir ke acara kami. Selamat hari raya dan terus support The Vocket!


Sami Di India Mahu Perang Dengan Umat Islam, Idam Tawan Kota Mekah

Seorang sami Hindu di India menjadi tular di media sosial selepas membuat ucapan berbaur kebencian terhadap umat Islam. Dalam khutbahnya, sami Hindu itu menyeru pengikutnya untuk menyerang kota suci Mekah dan merampas Kaabah daripada orang Islam.

Dalam video yang dikongsi secara meluas di media sosial, Yati Narsinghanand Saraswati, 58, didakwa menyeru semua penganut Hindu di seluruh dunia untuk bersatu untuk bagi menakluk kota Makkah dan menjadikan Kaabah sebagai kuil Hindu.

Seperti yang dilaporkan oleh Al Bawaba Selasa, Hindutva Watch, yang memantau serangan terhadap minoriti agama India, menyiarkan video ucapan Yati Narsinghanand melalui akaun Twitter.

Dalam ucapannya, Narsinghanand menyeru umat Hindu untuk mengambil bahagian dalam menentang umat Islam dan berusaha untuk merampas ‘Mekah, di mana terletaknya kuil Mahadev.

"Today is the time to unite the world against Islam."

Prominent Hindutva priest Yati Narsinghanand Saraswati called on Hindus to unite and attack and capture Mecca, as some Hindus believe a temple dedicated to Hindu deity Shiva was once situated on the location of the Kaaba pic.twitter.com/vB2lAbupJ1

— Middle East Eye (@MiddleEastEye) April 10, 2023

“Hindu Rashtra adalah impian, kita bukan sahaja akan merampas Mekah. [Kita juga mahu] Sungai Mahadev Gangga yang mengalir dalam bentuk Zam Zam di sana,” kata Narsinghanand dalam ucapannya.

“Jika anda tidak menawan Makkeshwar Mandir (merujuk kepada Kaabah), tiada kuasa di Bumi boleh mengalahkan Islam,” kata Narsinghanand kepada pengikutnya.

Hindutva Watch menulis bahawa Narsinghanand menyampaikan ucapan kebencian terhadap orang Islam semasa menghadiri Hindu Jagruti Samelan.

Narsinghanand dikenali sebagai pemimpin kuil Hindu Dasna di Ghaziabad dan ahli terkemuka sayap kanan Hindu di India. Beliau telah lama terkenal dengan komen anti-Islamnya.

Tiada maklum balas daripada pihak berkuasa atau Polis India berhubung ucapan kebencian yang tular di media sosial Narsinghanand.

Hindu adalah agama ketiga terbesar di dunia, dengan sehingga 1.35 bilion pengikut di seluruh dunia.


Sami Di Thailand Menang Judi RM2.2 Juta, Dakwa Duit Kemenangan Milik Malaikat

Seorang sami di Thailand berjaya memenangi hadiah loteri sebanyak 18 juta baht (RM2.2 juta) dan kini beliau mula bersedekah wang tersebut untuk tujuan kebaikan serta membantu masyarakat sekeliling.

Melalui laporan The Thaiger, sami di wilayah utara Nakhon Phanom itu berkata bahawa seorang sami tidak seharusnya menyertai sebarang aktiviti perjudian, namun dia melakukan perkara itu disebabkan mahu membantu peniaga di kawasan sekitar yang bergelut dengan masalah kewangan.

Sami yang berusia 47 itu menambah bahawa wang beliau menangi itu adalah milik malaikat dan dia tidak mahu menyimpannya untuk kepentingan sendiri. Disebabkan itu, dia memutuskan untuk berkonsi wang kemenangan tersebut dengan mereka yang memerlukan.

Kini lebih 1,000 orang penduduk berbaris untuk mendapatkan wang sebanyak 200 baht bagi setiap seorang. Disebabkan barisan yang panjang, kini pihak polis sedang memantau bagi mencegah penularan wabak COVID-19.

Selain memberikan wang kepada masyarakat setempat, sami itu juga menawarkan 4 juta baht kepada pengurusan kuil, sekolah, organisasi negeri dan swasta. Dia turut merancang untuk memberi wang tersebut kepada badan amal dan kuil-kuil yang memerlukan.

Bagaimanapun, cerita sami ini memenangi loteri nampaknya kurang disenangi oleh sesetengah sami. Melalui laporan media tempatan, seorang sami mengatakan bahawa adalah salah dan tidak wajar seorang sami membeli tiket judi kerana ia melanggar etika dan peraturan sami Buddha.

Mendadak kaya, wanita ini dapat RM3 juta selepas disuntik vaksin COVID-19. Rujuk pautan di bawah untuk membaca.

Mendadak Kaya, Wanita Ini Dapat RM3 Juta Selepas Disuntik Vaksin COVID-19

Promosi Terbaharu Di AS, Suntik Vaksin COVID-19 Dapat Percuma Ganja

Tidak Lagi Sensitif, Muzik Video Daripada Syarikat Judi Kedua Pula Muncul Sempena Aidilfitri


Sampah Angkasa Lepas ‘Buatan’ China Dikesan Di Ruang Udara Sarawak

Sampah angkasa lepas yang dipercayai milik roket Long March China telah terhempas ke Bumi dan dapat dilihat oleh orang ramai di Sarawak. Menurut laporan agensi angkasa lepas NASA, roket Long March 5B yang mempunyai berat sehingga 22.5 tan telah memasuki atmosfera Bumi di atas Lautan Hindi pada kira-kira 12.45 pagi.

“#USSPACECOM telah mengesahkan [roket] Republik Rakyat China (PRC) Long March 5B (CZ-5B) memasuki semula Lautan Hindi pada kira-kira 10:45 pagi MDT pada 30/7. Kami merujuk anda kepada #PRC untuk butiran lanjut mengenai aspek teknikal kemasukan semula seperti potensi penyebaran serpihan + lokasi impak,” tulis Komando Angkasa AS dalam satu ciapan Ahad lalu.

Di Malaysia, kejadian ini dapat dilihat oleh orang ramai di Sarawak dengan beberapa video mula tular di media sosial. Kejadian itu berjaya direkodkan oleh beberapa pengguna media sosial yang berada di Sibu, Bintulu, Kuching dan banyak lagi.

1. Objects suspected to be debris from China's Long March rocket has reportedly been seen over Sarawak skies.

NASA earlier confirmed that the rocket's 22.5 tonne core stage re-entered Earth's atmosphere over the Indian Ocean around 12.45am on 31 July.

Netizen turut mendakwa bahawa kelihatan cahaya panjang memenuhi sebahagian kecil langit di Sarawak. Manakala sebahagian pula menyatakan bahawa terdengar bunyi letupan yang kuat di bandar Kuching.

Menurut ahli astrofizik dan penjejak satelit Jonathan McDowell dari Pusat Astrofizik Harvard-Smithsonian, “Video dari Kuching membayangkan ia berada di atmosfera pada masa itu – sebarang serpihan akan mendarat ratusan km lebih jauh di sepanjang trek, berhampiran Sibu, Bintulu atau bahkan Brunei.

“Ia ‘tidak mungkin tetapi tidak mustahil’ bahawa satu atau lebih sampah [angkasa] jatuh di kawasan penduduk,” katanya dalam satu ciapan.

Agensi Angkasa Malaysia (Mysa) sebelum ini berkata serpihan roket itu tidak mungkin mendarat di Malaysia. Ini kerana disebabkan ciri fizikal roket yang sudah berubah, manakala Bumi pula diliputi oleh 70% air dan “Malaysia adalah entiti kecil berbanding kawasan jisim Bumi.”

Kementerian Sains, Teknologi dan Inovasi berkata Mysa, seperti yang dimaklumkan oleh Agensi Angkasa China, menyatakan bahawa kemasukan semula serpihan roket Long March 5B China ke atmosfera Bumi dikesan pada 12.55 pagi.

“Serpihan roket itu terbakar apabila memasuki atmosfera Bumi dan pergerakan serpihan itu dapat dikesan di beberapa kawasan, dengan sebahagiannya melintasi ruang udara Sarawak.

“Serpihan yang terbakar itu jatuh ke dalam Laut Sulu di kawasan antara latitud 9.1° Utara dan longitud 119.0° Timur,” kata kementerian itu dalam satu kenyataan pada Ahad.

China mahu elak kiamat, hantar 23 roket ke angkasa lepas dalam misi selamatkan Bumi. Rujuk pautan di bawah untuk membaca.

China Mahu Elak Kiamat, Hantar 23 Roket Ke Angkasa Lepas Dalam Misi Selamatkan Bumi

Elon Musk Bakal Bina ‘Bahtera Nabi Nuh Moden’ Untuk Bawa 1 Juta Manusia Ke Marikh

Hilang Kawalan Di Orbit, Serpihan Roket Angkasa China Bakal Terhempas Ke Bumi


Sampah Yang Ditinggalkan ‘Pengunjung’ Jadi Punca Sebahagian Lebuh Raya Bukit Kukus Banjir

Lebuh Raya Bukit Kukus baharu sahaja dibuka kepada orang ramai hampir dua bulan, namun masalah air bertakung sehingga menyebabkan ‘banjir’ berlaku di sebahagian lebuh raya tertinggi di negara ini.

Insiden tersebut mula diperkatakan oleh orang ramai apabila tular satu rakaman video dikongsikan oleh salah seorang pengguna terpaksa meredah lebuh raya tersebut yang ditenggelami air pada hari Sabtu lalu.

Menurut Majlis Bandaraya Pulau Pinang (MBPP), Pusat Intelligent Operations Centre MBPP melaporkan bahawa insiden tersebut berlaku pada jam 6.30 petang Sabtu lalu dan ianya berpunca hujan lebat yang berlaku ketika waktu itu

Pada masa sama, hasil siasatan lanjut mendapati terdapat sampah-sarap ditinggalkan oleh orang ramai yang berhenti untuk bergambar di atas lebuh raya itu dan daun-daun kering telah menghalang laluan air keluar dari sistem perparitan dengan sempurna.

Tambah MBPP lagi, kerja pembersihan dengan mengeluarkan sampah-sarap dan daun kering yang menyebabkan sistem perparitan tersumbat telah dilaksanakan segera. Laluan tersebut kembali sempurna dan selamat digunakan semula oleh orang awam.

Walaupun orang ramai sedia maklum pembuangan sampah sewenang-wenangnya merupakan salah satu punca utama menyebabkan air bertakung lalu boleh berlakunya banjir, namun masih ada ramai lagi yang berdegil sehingga menyusahkan ramai pihak di kemudian hari kelak.

Diharapkan agar semua orang awam dapat bersama-sama mengambil tanggungjawab menjaga kebersihan dan tidak membuang sampah merata-rata tidak kira di mana jua anda berada.

Klik pautan di bawah untuk baca luahan orang ramai apabila melihat sampah-sarap mula memenuhi kawasan lebuh raya tersebut.

‘Baru Buka Dua Minggu Sudah Kotor’ – Lebuh Raya Bukit Kukus Kini Dicemari Sampah

Bahayakan Pengguna Lain, PBT Halau Orang Ramai Berhenti Bergambar Di Lebuh Raya Bukit Kukus


‘Sampai Ada Beri 1000 Dirham’ – Neelofa Kongsi Duit Raya Anak Cecah RM14,020

Muhammad Bilal, anak sulung pasangan selebriti Neelofa dan Ustaz Muhammad Haris Mohd Ismail berjaya mengumpul duit raya sebanyak RM14,020. Pendedahan ini dikongsi sendiri oleh Neelofa dalam satu video yang dikongsi di aplikasi TikTok.

Neelofa dan suaminya yang lebih dikenali sebagai PU Riz berkahwin pada Mac tahun lalu dan dikurniakan cahaya mata lelaki, Muhammad Bilal yang kini berusia empat bulan.

Menerusi video tersebut, beliau dan suami mengira-ngira jumlah duit raya yang diberikan kepada anaknya dan mereka mengucapkan terima kasih kepada mereka yang memberi duit raya kepada Bilal.

Sambil mengucapkan syukur, pasangan itu turut menyatakan bahawa ada orang yang berkongsi 1000 Dirham kepada Bilal untuk raya tahun ini, “Bilal punya duit raya tahun ini, hasil kutipan RM14,020. Masya-Allah, hebat daripada kita lagi,” katanya.

Sejak mempunyai cahaya mata, PU Riz dan Neelofa masih merahsiakan gambar anak mereka. Dalam satu temubual dengan media tempatan, Neelofa memberitahu bahawa tujuan mereka untuk tidak berkongsi kepada umum kerana mahu Bilal tumbuh membesar seperti anak-anak yang lain.

Mahu bantu Frontliner, Neelofa sumbang katil bernilai hampir RM100,000 kepada hospital Melaka. Rujuk pautan di bawah untuk membaca.

Mahu Bantu ‘Frontliner’, Neelofa Sumbang Katil Bernilai Hampir RM100,000 Kepada Hospital Melaka

Sangka Nama Neelofa Hanya Nama ‘Glamour’, Lelaki Ini Berubah Pandangan Selepas Tahu Sejarahnya

Akui Tidak Beri Contoh Yang Baik, Neelofa Tampil Dengan Permohonan Maaf Secara Terbuka


‘Sampai Bila Kena Beratur?’ – Pengguna Kecewa Isu Kesesakan LRT Semakin Meruncing

Belum habis lagi isu LRT kerap mengalami masalah perkhidmatan tergendala pada pertengahan bulan lalu, nampaknya pengguna pengangkutan awam itu sekali lagi menghadapi isu, kali ini melibatkan masalah crowd control atau ‘kawalan orang ramai’ yang tidak sistematik.

Menurut salah seorang pengguna tetap perkhidmatan pengangkutan awam itu, @nrjwznl menyatakan perkara ini sudah menjadi ‘satu kebiasaan’ di mana pengguna MRT perlu menunggu masa yang lama untuk menukar naik tren LRT.

Bagaimanapun, @nrjwznl menegaskan hari ini paling teruk sekali apabila pengguna terpaksa beratur panjang sebelum platform LRT Pasar Seni sehinggalah eskalator yang menghubungkan perkhidmatan bawah tanah MRT.

Harini ada lagi best. They stopped us sebelum eskalator nak naik ke Pasar Seni KJ line. Nak control crowd dekat platform. Laluan sebelah tak stop pun. Best kan? Everyday macam ni weh! Ada solution lain tak? Kalau frequensi bertambah takde kot kes camni pic.twitter.com/YeC8o6y7dO

Seorang lagi pengguna perkhidmatan pengangkutan awam telah memuat naik foto betapa panjangnya barisan tersebut sehinggakan pengguna MRT yang ingin naik ke platform LRT perlu berhimpit dan bersesak di antara satu sama lain dengan pengguna yang sudah lama menunggu tren LRT.

Foto yang dimuat naik itu ternyata mengundang rasa kebimbangan dan keresahan netizen kerana para pengguna betul-betul berdiri di hadapan eskalator tinggi stesen bawah tanah MRT.

Jalan penuh, tren penuh. And we’re mostly only 50% returning to office. 😭😭 pic.twitter.com/VCPSF3NvEG

Ini kerana ia boleh mengakibat kecederaan dalam skala yang agak besar andaikata berlaku apa-apa perkara yang tidak diingini semasa pengguna beratur dalam barisan panjang itu.

Pada masa sama juga, ada yang berpendapat situasi begitu juga boleh mengundang cubaan pick-pocket semasa orang ramai bersesak-sesak dan berhimpit secara rapat tanpa disedari mangsa.

Apsal makin lama makin teruk erk kualiti LRT / MRT skrang ni? Masa aku active naik public transport jarang nk ada isu. SKrang ni almost everyday plak ada isu. Takkan @AskRapidKL nak salahkan ramai dh msk office balik plak? Abis sebelum pandemik ni smua org WFH erk. WORST!!! https://t.co/2WKlNnBWJN

Masa ni kritikal safety point sebab akan ada cubaan pick pocket oleh pencuri dan juga kecederaan. https://t.co/QHYZuDFEbm

— Haffis Musthafa® (@haffismusthafa) June 15, 2022

Semalam aku dh hampir jatuh dkt escalator , jadi bertahan-tahan la sesama sendiri kami di escalator,today aku dh hampir tekepit dkt pintu train tu pula ya ampun. Makin hari makin worst ye 😭 https://t.co/UWwhi6e5bK

Setakat artikel ini ditulis, pihak media sosial Rapid KL ada membuat permohonan maaf atas isu kesulitan yang berlaku dan menambah baik sistem crowd control supaya ia tidak berlaku pada masa hadapan.

Bagaimanapun, permohonan maaf itu telah menyemarakkan lagi kemarahan warganet yang sudah lama terpendam kerana kecewa dengan kualiti perkhidmatan pengangkutan awam berkenaan yang semakin jatuh merundum.

Pada akhir bulan Mei lalu, orang ramai terpaksa beratur panjang apabila perkhidmatan LRT tergendala ketika waktu puncak. Bacal lebih lanjut melalui pautan di bawah.

Sekali Lagi Bermasalah, Perkhidmatan LRT Tergendala Undang Rasa Tidak Puas Hati Pengguna

Pengguna Bengang Terpaksa Bersesak Ekoran Kekerapan LRT Dikurangkan

‘Claim’ Tempat Duduk Dalam MRT Miliknya, Tindakan Warga Emas Maki Wanita Ini Bikin Netizen Bengang


AirAsia Kini Lanjutkan Tempoh Sah Akaun Kredit Sehingga 2 Tahun

Disebabkan penularan wabak pandemik COVID-19, Perintah Kawalan Pergerakan telah dilaksanakan di Malaysia. Berikutan itu, ramai yang terpaksa membatalkan tiket penerbangan yang telah ditempah awal.

Oleh itu, anda pastinya sudah minta ‘refund’ pada syarikat penerbangan yang anda beli tiket penerbangan, bukan? Bagi anda yang menempah penerbangan AirAsia, difahamkan anda kini tempoh sah Akaun Kredit telah dilanjutkan sehingga 730 hari iaitu 2 tahun selain daripada memberi pilihan pertukaran penerbangan tanpa had.

Anda yang mempunyai tempahan penerbangan sedia ada dibuat pada atau sebelum 17 April 2020 dengan tarikh perlepasan antara 23 Mac 2020 dan 30 Jun 2020 kini boleh memilih daripada 2 pilihan.

1. Pertukaran tarikh penerbangan tanpa had:

Anda boleh tukar tarikh penerbangan anda sebelum 31 Oktober 2020 di laluan yang sama tanpa had dan tanpa bayaran tambahan tertakluk kepada tempat duduk yang ada.

Kekalkan nilai tambang tempahan anda ke dalam akaun Ahli AirAsia BIG yang boleh ditebus dalam masa 730 hari kalendar (2 tahun) bermula dari tarikh yang dikreditkan untuk perjalanan masa akan datang bersama AirAsia. Tarikh perjalanan boleh dibuat pada bila-bila masa mengikut penerbangan yang telah dikeluarkan di AirAsia.

Bagi anda yang telah menerima Akaun Kredit sebelum pengumuman ini turut boleh memohon untuk melanjutkan tempoh sah Akaun Kredit yang belum digunakan melalui AVA.

Semua maklumat ini sah hanya untuk tempahan dalam talian yang dibuat secara langsung dari laman sesawang AirAsia. Untuk tempahan berkumpulan atau tempahan yang dibuat melalui ejen pelancongan, sila rujuk kepada ejen anda untuk bantuan seterusnya.

Diharap dengan pengumuman ini sedikit sebanyak dapat membantu anda untuk dapatkan ‘refund’ anda. Untuk maklumat lebih lanjut, anda boleh hubungi pihak AirAsia di Twitter atau di laman sesawang AIrAsia melalui AVA.

Difahamkan AirAsia telah menyambung semula operasinya. Klik pautan di bawah untuk ketahui lebih lanjut.

AirAsia Sambung Semula Penerbangan Bermula Hari Ini

8 Cara Mudah Minta ‘Refund’ Tiket Penerbangan AirAsia Anda Yang Dibatalkan Kerana Coronavirus

AirAsia Membawakan Perkhidmatan Dompet Digital Tersendiri Dikenali Sebagai ‘BigPay’


‘Sampai Bila Nak Bergaduh’ – Ali Sedia Bayar Tuntutan Saman RM60,000 Mengikut Kemampuan

Kecoh sejak beberapa hari ini di mana konflik keluarga Ali Puteh dan Hidayah sering menjadi perhatian dan buah mulut netizen. Mendakwa pihak Hidayah meletak garam pada rumah Arwah Abam serta memaklumkan sedia membayar tuntutan saman secara ansuran antara yang membuatkan isu ini bertambah hangat.

Terbaharu, menerusi temubual Melodi TV3 bersama pelawak Ali Puteh, beliau menjelaskan tidak mempunyai masalah dengan Siti Nurhidayah Mohd Ali selaku isteri kepada arwah Abam sekiranya pihak Hidayah datang tanpa membuat sebarang rakaman video dan tuduhan tidak berasas.

Menurut Ali, tindakan Hidayah seakan sengaja menimbulkan persepsi negatif orang ramai terhadap diri beliau seolah mahu menunjukkan keluarganya berniat jahat.

“Pihak sana datang ke rumah, dakwa tak ada orang buka pintu, tak bagi masuk. Apa motif untuk kau berbuat begitu? Kau sebarkan video tu, siap minta viralkan video itu.

“Nak datang, datanglah tapi janganlah buat video kata kita tak buka pintu, tak bagi masuk. Kita tak pernah larang pun siapa-siapa yang nak datang ke situ.” ulas Ali Puteh.

Mengulas mengenai komen jiran yang memaklumkan pernah lihat Ali bersama keluarga di rumah, Ali memaklumkan untuk jiran tersebut tampil berjumpa beliau sendiri daripada berselindung di belakang fake account. Malah, Ali mahu jiran beliau buktikan sekiranya beliau benar berada dalam rumah.

Berbincang isu saman fitnah berjumlah RM60,000, Ali Puteh memaklumkan sedia mendapatkan nasihat peguam untuk menyelesaikannya. Walau bagaimanapun, Ali Puteh memaklumkan sedia membayar saman tersebut mengikut kemampuan sama ada secara lump sum mahupun ansuran.

Ali Puteh mengakui apa yang berlaku secara tidak langsung telah menjejas karier beliau dalam mencari rezeki. Beliau juga turut memaklumkan situasi yang berlaku turut membuatkan hubungan keluarga semakin retak dan mengakibatkan pergaduhan sekiranya terus berpanjangan.


Sampai Hancur Rahang, Lembu Hamil Diberi Makan Tepung Gandum Berisi Mercun

Beberapa hari yang lepas kita dikejutkan dengan seekor gajah hamil yang terbunuh setelah diberi makan buah nenas yang diisi dengan serbuk letupan di Kerala, India.

Kini, kejadian serupa turut berlaku pada seekor lembu betina yang sedang hamil di Himachal Pradesh di Daerah Bilaspur.

Menurut Hindustan Times, lembu yang hamil telah diberi makan tepung gandum yang diisi dengan serbuk mercun yang meletup di mulutnya sehingga mengakibatkan rahangnya hancur. Namun anaknya berjaya dilahirkan dengan selamat.

Pemilik lembu, Gurdayal Singh telah menuduh jirannya, Nand Lal Dhiman yang bertanggungjawab mencederakan lembunya. Polis juga telah menangkap Dhiman pada Sabtu, 6 Jun yang lalu selepas mengesahkan kejadian terbabit.

This cow was fed food containing a fire cracker. The bottom portion of her mouth was blown off with a video posted of her lying on the ground bleeding out. . She was found today, and miraculously is still alive. Is pregnant, and looks to be in a great amount of pain. A doctor was found, with the vet agreeing to go to treat the animal. . Our Foundation will be paying for the medical and any other support needed. The incident happened in India. This cow was not being raised for food, but was a part of this person’s family. . @dogsofahwf @animalhopeinlegislation

A post shared by  Animal Hope and Wellness (@animalhopeandwellness) on Jun 6, 2020 at 5:58pm PDT

Pegawai Polis Bilaspur, Dewakar Sharma mengatakan bahawa pihak polis telah mengunjungi tempat kejadian bersama dengan pasukan perubatan untuk mengubati lembu tersebut, lapor Times Now.

Kes ini telah didaftarkan di bawah Seksyen 286 Akta Pencegahan Kekejaman terhadap Haiwan setelah Gurdayal Singh melaporkan bahawa terdengar letupan yang kuat di ladang pada jarak 20 meter dari rumahnya pada pukul 8.15 malam.

“Ketika sampai di lokasi letupan, dia (Singh) mendapati lembu tersebut cedera parah di bahagian rahang kerana letupan itu,” kata pegawai polis.

Budaya membuat makanan dengan tepung gandum dan diisi dengan bahan peledak – juga disebut sebagai bom aalu – adalah amalan biasa yang dilakukan di Himachal dengan tujuan untuk menjauhkan binatang buas dari ladang mereka. Namun amalan ini telah dikategorikan sebagai haram kerana boleh menyebabkan kecederaan kepada haiwan.

Pada awal tahun ini, lebih 30 haiwan terbunuh selepas zoo terbakar akibat daripada sambutan tahun baharu, klik pautan di bawah untuk membaca.

Lebih 30 Haiwan Terbunuh Selepas Zoo Terbakar Disebabkan Sambutan Tahun Baharu

Warga China Rai Bebas COVID-19 Dengan Membuka Semula Pasar Basah Haiwan Eksotik

Dua Insiden Murid Parah Diserang Anjing Liar, Netizen Persoal Golongan Pencinta Haiwan


Sampai Hati Kak N Jaga Anak Saya Macam Ni

Masuk hari ini dah sebulan lebih saya dan isteri hantar anak kami ke seorang kak pengasuh yang dikenali sebagai Kak N di Balik Pulau. Oleh kerana kami bukannya orang tempatan, saya kenal Kak N daripada kawan sekerja yang mencadangkan Kak N untuk jaga Rizqi. Sebenarnya, kami langsung tak mengenali Kak N dan sebetulnya beliau bukan pilihan kami.

Kerana terpaksa disebabkan gagal mendapatkan pengasuh saat akhir, mahu tak mahu terpaksa kami hantar jugak! Tidak ada pilihan lain. Sekarang ni, bukan mudah untuk mencari pengasuh yang mahu jaga anak kita, ikut dan setuju dengan jadual kerja kami.

Kerja di sektor swasta, shif siang dan malam memang ramai pengasuh tak nak terima sebab tak mahu jaga malam. Susah katanya. Kebetulan Kak N kata tak ada masalah dan boleh jaga seadanya. Kami berbincang di Whatsapp dan keesokkan harinya terus berjumpa dan berbincang. Lusa dah nak kerja.

Jarak rumah saya dan rumah Kak N agak jauh, tapi tak kisah sebab satu arah ke tempat kerja. Saya lega sebab tak perlu nak travel jauh. Mudah. Kami tak tahu di mana rumah Kak N. Tapi tak ada masalah sebab Kak N tunggu di tepi jalan.

Kali pertama nampak Kak N dekat tepi jalan, dalam hati aku terdetik; “Wah, ranggi betul kak ni” sambil senyum kat isteri. Tak apa, mungkin tu gaya dia. Bila sampai je di rumah Kak N, kami melangkah masuk dan bersembang. Dalam masa yang sama, mak Kak N pun ada juga. Nampak gaya macam dah berumur. Lebih 70 tahun rasanya. Kami berbual.

Segala topik kami sembang dan bualkan. Mesra betul Kak N. Bila masuk bab mengasuh Rizqi, saya pun terus cakap pasal jadual kerja, masa hantar dan ambil serta upah mengasuh. Selang beberapa minit, kami setuju dengan bayaran upah mengasuh. Kak N pun sama. Dalam masa yang sama, Kak N sering bercakap pasal “tak kisah tentang bayaran”‚ “tak berkira”, “tak mahu letak harga upah mahal-mahal” dan “masing-masing tolong menolong.”

Kami bbersyukur sebab Kak N nyatakan kesudian dan komitmen untuk jaga anak kami untuk tempoh 5 hari. Isnin sampai Jumaat. Sabtu dan Ahad kami akan bayar asing ikut harga OT (overtime) ikut syif isteri saya; 3-4-4-3. Kesimpulannya, dalam sebulan hanya hantar anak selama 14 hari, 2 minggu pagi dan 2 minggu syif malam. Kalau OT, mungkin maksimum 5 hari dan jumlah hari yang kami hantar dalam 19 hari.

Dalam masa yang sama, Kak N ada mengasuh seorang budak perempuan berumur 1 tahun. Tak ada masalah katanya untuk jaga Rizqi sebab mak Kak N ada untuk tolong tengokkan Rizqi bila Kak N nak masak atau buat kerja rumah. Saya pun lega sebab ada mak Kak N untuk tolong jagakan. Lagi senang hati kami bila ada orang tua yang boleh tolong Kak N.

Saya sebenarnya susah nak percayakan orang tapi bila fikirkan kesudian orang nak jaga anak kita, saya pun terus bersikap positif kat Kak N. Dengan keadaan Kak N yang nampak ranggi, tak kisah rasanya sebab dia pun ada anak dan sebelum ni dah pernah mengasuh ramai budak. Tampak gaya Kak N macam hujung 30an. Takpalah. Tak la rasa risau sangat walaupun tak begitu kenal peribadi dan latarbelakang Kak N.

Hari berganti hari, masa ambik Rizqi kami ada berbual-bual dengan Kak N. Kak N banyak mulut. Tak habis-habis cerita pengalaman dia mengasuh. Orang itu, orang ini, budak itu dan budak ini. Apa yang pelik, berdasarkan gaya Kak N cerita dia kerap tukar-tukar anak mengasuh. Tak tahu kenapa.

Dalam masa yang sama, Kak N turut cerita pasal ibu bapa anak asuhan dia, pengalaman kena tipu dengan ibu bapa yang tak bayar upah mengasuh, bayar lambat, ambil anak lambat, dan macam-macam lagi cerita.

Saya dok terfikir, kenapa Kak N dok cerita buruk pasal yang lepas-lepas kat kami yang dia baru kenal tak sampai beberapa hari. Kak N nak cakap dia tu betul dan bagus ke?

Saya masih lagi tak nak fikir bukan-bukan. Masuk telinga kanan keluar telinga kiri.

Oleh kerana masa kami hantar Rizqi tu baru 2 bulan, tak banyak benda yang kami dapat tengok. Tak ada perubahan ketara kat tubuh badan Rizqi yang merunsingkan kami. Semua macam biasa, cuma bila malam balik rumah je Rizqi tak nak tidur. Mungkin sebab terlalu banyak tidur siang di rumah Kak N, dalam masa yang sama Rizqi tak tahu lagi beza siang dan malam.

Bila tanya je pasal Rizqi kat Kak N, dia cakap Rizqi budak baik. Tak ada masalah pun bila menyusu, tidur dan mandi. Kami pun lega.

Kami agak lega bila Kak N cakap Rizqi okay sebab kami kan first time parents. Yela, kami mana ada pengalaman macam Kak N yang dah berumur, lagipun dah banyak mengasuh anak orang. Jadi kami anggap semuanya okay.

Bila isteri kerja malam dan kami hantar Rizqi ke Kak N, saya mula risau kalau Rizqi tak boleh tidur dan ganggu. Saya kuatkan hati, isteri pun. Rindu pada anak. Tapi, apa boleh buat, saya masih lagi tak ada keberanian untuk jaga anak yang kecil. Mungkin, bila Rizqi dah besar saya boleh jaga dan tak perlu lagi nak hantar waktu isteri kerja malam.

Keesokkan harinya, Kak N bagitahu sepertimana yang saya fikirkan. Rizqi tak tidur dan hanya tidur jam 3 pagi. Terhoyong-hayang Kak N nak mengasuh anak seorang lagi. Katanya, suami dia tak berapa gembira dengan keadaan Rizqi yang menangis malam. Nak buat macam mana, dah ambil upah mengasuh, kena jaga lah.

Masuk seminggu Kak N mengasuh, kami perasan najis Rizqi bertukar warna. Oleh kerana kami ibu bapa Gen Y, kami Google apa yang patut untuk tahun perubahan dekat anak kami. Kak N pun perasan dan kata ia mungkin disebabkan ‘terkejut’ sebab duduk rumah baru. Kami senyum je.

Lepas je kejadian tu, balik je ambik Rizqi, mak Kak N cakap dan ulas sebab Rizqi terkejut dan macam-macam lagi. Ikut petua orang tua-tua, nak pulihkan balik najis Rizqi macam asal kena mandi dengan air daun dukung anak. So, takpalah. Kami tak kata apa.

Beberapa hari lepas tu, Kak N bagitahu kami tentang ada tompok putih dekat lidah Rizqi. Sebelum dia bagitahu tu kami dah awal-awal lagi Google dan buat apa yang patut untuk elakkan daripada jangkitan kuman. Katanya putih kat lidah tu disebabkan susu yang takut nanti jadi kulat dll.

Tapi, apa yang mengejutkan kami, Kak N maklumkan kepada kami suruh jangan risau sebab dia dah cuci lidah Rizqi dengan air kencing Rizqi. Bak kata orang tua tua, kena guna air kencing budak tu sendiri untuk pastikan tak sakit dalam bahagian mulut.

Saya tercengang. Isteri pun terkejut. Petua apa ni? Tahu tak yang air kencing tu kotor dan ada bakteria! Budak Rizqi tu baru umur 2 bulan, sistem imuniasasi badan dia baru nak berkembang, buat apa guna air kotor kononnya untuk elak sakit di mulut?

Kami tak banyak cakap. Lepas ucap terima kasih, terus masuk dalam kereta dan balik rumah. Kami suami isteri dua-dua senyap tak kata apa. Malam tu, saya ada telefon mak dan tanya pasal petua orang tua ni.

Mak maklumkan memang ada petua ni, tapi zaman sekarang ni orang dah guna air suam untuk cuci lidah bayi. Saya tepuk dahi. Dalam hati dah mendidih. Kenapa buat benda yang pelik-pelik pada anak saya tanpa izi saya. Kalau sakit ke apa, siapa yang akan susah dan bertanggungjawab kalau bukan saya?

Insiden cuci lidah Rizqi dengan air kencing masih menghantui kami walaupun dah lama berlalu. Rutin kami setiap hari berlalu seperti biasa. Kalau isteri tak kerja, kami tak hantar anak untuk mengasuh. Buat apa nak hantar, kami nak juga masa bersama-sama.

Kak N telefon, tanya khabar Rizqi. Dah lama tak jumpa dan rindu katanya. “Oh, takpalah. Nanti bila isteri saya kerja, kami akan hantar Rizqi kat kak” balas saya. Masuk 3 minggu, kami perasan bila bawa balik Rizqi, keadaan Rizqi tak memuaskan. Bau masam. Tak wangi macam kami hantar. Katanya dah mandi sejam dua sebelum kami ambil. Dlam hati masih berdoa insya allah tak ada apa-apa. Bagilah peluang kepada Kak N.

Bila hantar malam, esok pagi Rizqi berbau ubat nyamuk. Kali ni berbau kuat sangat. Dari kepala sampai ke kaki bau. 360 darjah bau ubat nyamuk. Kenapa boleh jadi macam ni? Kalau bau masam, tak kisahlah tapi ni bau racun.

Saya dah tak sedap hati. Tapi nak buat macam mana keadaan rumah Kak N yang terletak di kampung. Pasang ubat nyamuk, Rizqi tak kena gigit dengan nyamuk. Selang berapa hari pula, tak bau ubat nyamuk tapi anak kena gigit dengan nyamuk. 3-4 kesan gigitan nyamuk. Haih, buat hati saya mendidih.

Selang beberapa hari lepas tu, Rizqi kena selsema. Tak tahu kenapa. Bila masuk dalam kereta, selsema makin menjadi-jadi. Bila malam je Rizqi meragam dan tak mahu tidur. Tak selesa.

Esok pagi kami tak hantar dia ke Kak N sebab nak jaga Rizqi yang tak sihat. Rupanya, anak Kak N tak sihat dan berjangkit dekat Rizqi. Tapi, Kak N mati-mati nafikan yang Rizqi berjangkit dari anaknya. Takpalah kak, nak buat macam mana.

Selain dari tu, Kak N selalu tanya pada Isteri esok kerja atau tidak. Dia selalu kira berapa hari dah isteri saya kerja. Maklumlahkan, dia pernah kerja kilang dan tahu corak kerja syif macam mana. Saya ingatkan dia yang esok kami akan hantar Rizqi sebab isteri saya OT.

Saya rasa, saya tak ada masalah pun dengan Kak N. Kami mesra, cakap dan buat perkara rutin setiap hari. Setiap kali saya pesan pada Kak N, kalau ada apa-apa yang tak kena dan tak cukup tolong bagitahu. Kami takut kami tak bekalkan segala benda untuk Rizqi dan menyusahkan Kak N. Kak N dengan gembira cakap tak ada benda pun yang dia nak. Semuanya cukup dan elok. Tak ada masalah.

Cukup bulan, kami buat pengiraan upah untuk Kak N. Esoknya, hari ‘gaji’ Kak N. Tapi, malangnya esok pagi kami terlupa nak bawa sampul yang berisi wang upah Kak N sebab kalut sikit bersiap sebab Rizqi buat hal masa nak keluar rumah.

Balik dari ambik Rizqi, malam tu dia Whatsapp saya tanya bila nak bagi duit upah mengasuh. Fuh! Tak dan-dan, kami bukannya sengaja tak nak bayar. Kami hanya terlupa nak bawa dan balas mesej Whatsappa Kak N dengan baik. Siap minta maaf lagi. Macam biasa, Kak N tak kesah.

Tiga hari kemudian, dalam jam 10 malam Kak N mesej. Dia sakit kaki, demam dan tak sihat dan tak dapat nak jaga Rizqi esok hari. Saya terkejut. Kenapa tengah malam baru nak bagitau semua ni. Esok nak kena kerja dan tak ada siapa nak ganti. Mau tak mau, esok kena juga hantar Rizqi pada Kak N. Dengan berat hati, gaya Kak N balas mesej setuju untuk jaga Rizqi esok walaupun dia tak sihat. Sorry.

Kak N tiba-tiba mesej saya dan tanya lagi tentang corak kerja isteri saya. Dia tanya berapa hari lagi isteri saya akan kerja dan dia kira esok hari sepatutnya isteri saya tak kerja.

Saya dengan cool balas mesej Kak N, jelaskan kenapa ada persoalan tentang hari kerja isteri saya sedangkan perjanjian untuk jaga anak adalah 5 hari seminggu, isnin sampai jumaat. Sabtu dan ahad akan kira OT untuk Kak N dan kami bayar extra.

Saya dah mula rasa sangsi. Isteri lagi la sebab dia tak puas hati kenapa asyik terus menerus mempersoalkan sama ada esok dia kerja atau tidak. Kak N tak sepatutnya ambil tahu pasal hari kerja isteri saya sedangkan semuanya straight forward.

Bila isteri saya kerja syif malam dan kami hantar Rizqi pada Kak N, Kak N mula mengelat. Hujung bulan Januari lepas, isteri saya tak hantar Rizqi untuk beberapa hari, tapi bila mula kerja syif malam dia mempersoalkan itu dan ini. Saya mula hilang hormat pada Kak N.

Keesokkan hari, Kak N minta maaf tak boleh jaga Rizqi sebab nak ke hospital untuk check darah tinggi. Kenapa tiba-tiba boleh ada darah tinggi sedangkan masa bincang dulu dia cakap dia sihat walafiat. Wah, cepat betul dapat darah tinggi.

Balik je ambil Rizqi, keadaan Rizqi masih lagi berbau ubat nyamuk. Kami tak boleh bertolak ansur. Isteri saya terus tegur Kak N dengan perli bila cium bau Rizqi. Dalam masa yang sama, kami bagi kelambu nyamuk dekat Kak N untuk elak digigit nyamuk.

Esok hari, Kak N mesej kami dan bagi tahu kalau malam ni isteri saya OT, dia tak mahu jaga sebab suami dia tak izin. Aik, kenapa tiba-tiba tak izin pula sedangkan selama ni ok je jaga? Kenapa perlu sebut OT atau kerja biasa?

Kami hilang pertimbangan dan terus kata kami dah tak mahu hantar anak kami pada Kak N. Kak N setuju. Hari yang sama, saya ke rumah Kak N untuk ambil barang-barang Rizqi dan bagi upah untuk beberapa hari yang lepas.

Dalam masa yang sama, Kak N terus menerus kata dia terasa pada isteri saya sebab terlalu banyak komplen dan cerewet. Dalam hati saya dah sangat mendidih dan macam nak cakap macam-macam tapi saya kawal. Dia masih lagi mengungkit pada kami dan merungut Rizqi banyak kena gigit nyamuk dan tanya pada saya betul ke kena gigit – tapi saya langsung cakap Ya.

Sebagai kesimpulan, saya nak simpulan yang Kak N memang sengaja cari pasal untuk buat kami tak mau hantar anak pada dia. Kedua, dia terang-terang menganiaya anak saya. Dia guna ayat isteri saya cerewet dan dia terasa teguran kami tentang bau ubat nyamuk dan kesan gigitan nyamuk.

Awat, sebagai ibu bapa kami tak boleh tegur pengasuh ke? Kami bayar upah mengasuh tau, bukan hantar anak dekat dia free!

Bayangkan budak kecil yang berumur hanya beberapa bulan dilayan dengan teruk, bagi susu dengan botol yang busuk dan kotor, dan banyak lagi perkara yang saya tak nak tulis di sini. Dia dah la tak boleh bergerak, jalan dan bercakap. Apa lagi yang bayi 3 bulan boleh buat? Sampai hati Kak N.

Saya harap penduduk Balik Pulau jangan hantar anak ke Kak N. Untuk tahu siapa Kak N, sila hubungi saya dan saya akan terangkan.


‘Sampai Macam Ini Sekali Jaga Customer’- Usaha Pekerja Restoran Ini Payung Pelanggan Dipuji Netizen

Masyarakat negara kita sememangnya terkenal dengan sikap penuh berbudi bahasa dalam melakukan setiap perkara tanpa mengira di mana sahaja mereka berada.

Berlaku saja kesusahan dan kesukaran pasti akan ada sahaja yang memberikan bantuan seperti yang berlaku di Johor Bahru ini apabila pekerja restoran mamak dirakam menyediakan payung kepada pelanggannya sebelum masuk ke dalam restoran.

sampai macamni sekali jaga customer. respect! pic.twitter.com/UsmfDi3kqa

— -ʀedzu- (@redzuyunus) September 2, 2020

Apa yang menjadikannya unik dan menarik perhatian netizen bukanlah kerana tindakan pekerja itu memayungi pelanggan namun kerana usaha yang ditunjukkannya apabila menggunakan payung yang besar dan bukannya seperti yang biasa digunakan.

Video tersebut dikongsikan pengguna Twitter @redzuyunus pada 2 September lalu dan mendapat lebih 14,000 perkongsian dan lebih 20,000 sukaan dengan rata-rata turut memuji tindakan pekerja tersebut.

unrelated but this happened to me too a few years ago. i was a kid and the uncle kedai mamak payungkan me and my nenek sampai kereta bc "takut demam" 😭💔 https://t.co/UU8YvNz0mj

Customer service A+++ https://t.co/urBuyCLAWJ

I think he's not 'jaga customers'. He's just one of golden hearted people. Rarest kind of humanity. My highest respect. https://t.co/ecBpS2K5BC

Only mamak will do this kinda thing. Protect mamak! https://t.co/LcWoGcSR0f

— Syeddy (@SyedUmarrr) September 2, 2020

Netizen yang meninggalkan komen di ruangan tersebut juga menjelaskan ini bukanlah kali pertama berlaku. Malah mereka menjelaskan ada juga pekerja-pekerja kedai makan yang lain turut melakukan perkara sama dan turut meraih perhatian mereka.

Kejadian itu menurut reolies yang dikirim di hantaran tersebut, netizen dilihat berkongsikan rakaman pekerja-pekerja restoran dan kedai makan ini membantu pelanggan mereka dan juga orang ramai.

Taken few weeks ago, tak jelas sangat. Tu dua org pekerja McD, sorg pegang payung, sorg pegang makanan dlm keadaan hujan lebat gilee, still deliver to cust. Salute!! #McDTamanBendaharaKotaBharuKelantan pic.twitter.com/hOU0ZUqXi8

— Anismdzlanjr 🦋 (@speckiegirl) September 3, 2020

Haa dia leh geng dgn abg aku. Sampai macam ni abang aku jaga mak mertua dia hahahahah 😂 pic.twitter.com/jLOtcw9j4q

— Zulaikhamkhdr (@szbm__) September 3, 2020

Walaupun perkara itu bukanlah sesuatu yang besar namun usaha pekerja-pekerja ini mejaga pelanggan mereka seharusnya mendapat pujian.

Mungkin ada yang menganggap itu adalah tanggungjawab mereka namun tidak semua pekerja melakukan perkara yang sama.

Baca juga kisah lelaki ini yang menjadikan belakang keretanya sebagai kedai kopi di pautan di bawah.

Cipta Keunikan Jual Kopi Belakang Kereta, ‘Kedai’ Di Johor Bahru Ini Curi Perhatian Netizen

Hero Tahan Peragut Terima Hadiah Jam Tangan Ketika Sedang Jual Burger


Pereka Kreatif Belgium Cipta Sampan Kotak Boleh Dilipat Dan Mudah Dibawa

Idea mencipta sampan kotak oleh 2 orang pereka dari Belgium ini sungguh kreatif, rekaan sampan yang unik lain daripada yang lain. Sampan kotak ini boleh dilipat dan mudah dibawa kemana-mana.

Konsep rekaan sampan seperti origami ini bertujuan untuk memudahkan anda berjalan di sungai-sungai sekitar bandar Belgium. Seperti yang anda tahu, Bandar Belgium memang terkenal dengan laluan airnya. Jadi ini di antara cara yang seronok untuk menikmati permandangan di bandar ini.

Projek sampan kotak atau dikenali sebagai ONAK ini sudah diperkenalkan di laman web kickstarter pada bulan Ogos baru-baru ini. Yang menariknya, sampan ini diperbuat dari bahan khas yang ringan dan tidak mudah tenggelam.

Untuk proses pemasangan pula, ia hanya mengambil masa sekitar 10 hingga 15 minit sahaja, mudah dan cepat. Sampan ini boleh didapati dengan set lengkap berserta pendayung dan beg.

Idea rekaan sampan mudah alih oleh 2 orang pereka kreatif dari Belgium, Otto Van De Steene dan Thomas Weyn ini mungkin yang pertama di dunia. Kalau ada dijual untuk pasaran Malaysia pun menarik juga, bolehlah berseronok pada musim banjir nanti!.


Kasut ‘Sample’ Khas Nike Ini Boleh Jadi Milik Anda Pada Harga RM42,000

Siapa sahaja yang sanggup membelanjakan wang sebanyak USD10,000 (lebih kurang RM42,000) untuk sepasang kasut? Bagi pemilik kasut ini, beliau yakin ada yang akan membelinya.

Pemilik kasut ini, dtutt77 mengeluarkan iklan kasut ini laman Ebay. Menurut beliau, kasut Nike ZoomX Vaporfly Elite ini sangat rare dan masih tidak dikeluarkan untuk pasaran umum. Kasut ini direka khas untuk pelari jarak jauh, Eliud Kipchoge yang beberapa bulan lalu memecahkan rekod apabila berlari marathon penuh(42km) dengan masa hanya 2 jam 25 saat. Eliud berlari untuk projek Nike, BREAKING2 (projek larian marathon bawah 2 jam) ketika mencatat masa larian ini.

Menurut dtutt77, hanya 3 saiz dihasilkan untuk projek BREAKING2 ini. Kasut ini didatangkan dengan kotak kasut diperbuat daripada kayu dan beliau sendiri mendapat kasut ini apabila menyertai acara larian 5KM yang dianjurkan oleh Nike.

Selain dibuat khas untuk Eliud Kipchoge, model ini juga menggunakan tapak ZoomX, tapak baharu dari Nike yang khabarnya lebih sedap dipakai berbanding tapak kasut Nike yang lain. Untuk membelanjakan US10,000 untuk sepasang kasut rasanya amat melampau. Rekaannya bukanlah cantik sangat. Kita tunggu kasut ini akan terjual atau ianya akan disimpan kembali oleh tuan kasut.

Anda berminat untuk buat bidaan? Boleh klik di sini.


Samsung Umumkan Kamera Terbaru Yang Hadir Dengan 17 Lensa

Melihat kepada tajuknya sahaja pasti anda terfikir apakah relevennya Samsung mengeluarkan sebuah kamera yang hadir degan lensa yang sangat banyak. Secara asasnya, penyediaan 17 lensa ini dikhususkan buat pengguna yang mahu merakam video 3D secara 360 darjah.

Berdasarkan 17 lensa yang tersedia ini, 16 daripadanya terdiri daripada 8 pasang lensa terletak dibahagian tepi manakala satu lagi diletakkan dibahagian atas. Selain itu, Samsung 360 Round turut dilengkapi dengan sokongan 6 mikrofon secara terbina.

Anda juga berpeluang merakam video 3D melalui ruang storan 40 GB terbina dan sekiranya tidak mencukupi anda juga berpeluang menambah external SSD sehingga 2 TB.

Memandangkan teknologi yang diumumkan Samsung masih baru, harga yang mahal pastinya tidak mengejutkan ramai. Anda berpeluang mendapatkan Samsung 360 Round apabila mula ditawarkan pada bulan ini dengan harga sekitar $10,500 (RM44,373.00). Melihat kepada harga dan fungsi yang ditawarkan, jelas kamera ini bukanlah untuk penggunaan orang ramai.


Samsung Arahkan YouTube Turunkan Video GTA Yang Menjadikan Note 7 Sebagai ‘Bom’

Siapa sangka Syarikat Samsung yang sudah kerap kali dijadikan bahan jenaka atau troll betul-betul sentap dengan video parody terbaru. Lebih sadis apabila Samsung telah mengarahkan Youtube untuk membuang video yang berpunca daripada modifikasi game GTA 5 yang menjadikan Note 7 sebagai bom.

Modifikasi yang dibuat HitmanNiko yang dimulakan sekadar suka-suka buat penggemar game tersebut mula menjadi serious apabila Samsung mula campur tangan. Samsung berpendapat menggunakan Note 7 di dalam game tersebut adalah pelacur kepada hakcipta. Hasilnya, video asal tersebut dibuang dari Youtube baru-baru ini.

Lebih seronoklah netizen troll Samsung lepas ini berikutan perangai #mudahsentap yang ditunjukkan.

Berikut merupakan footage terbaru daripada uploader lain yang memaparkan bagaimana mod permainan Grand Theft Auto 5 ini telah menjadikan Galaxy Note 7 sebagai bom.

Mungkin satu perkara yang perlu Samsung ingat selepas ini. ‘Once on the internet, always on the internet’. Setuju?


Samsung AU9000, TV 4K 65-Inci Dengan Bezel Nipis Yang Menjadi Idaman Gamers Konsol

Sekiranya anda merupakan seorang gamers konsol tegar, pastinya anda mendambakan TV yang terbaik untuk dipadankan bersama konsol.

Kami pada kali ini sempat mencuba sebuah TV daripada Samsung menerusi model Samsung AU9000 yang hadir dengan pelbagai fungsi menarik buat para gamers.

Samsung AU9000 dilengkapi dengan bezel nipis dan sokongan 120hz. Menariknya, model ini turut menyokong game mode dalam menawarkan kepuasan berganda buat para gamers. Fungsi Tap View yang tersedia pastinya bakal memudahkan pengguna di samping penawaran aplikasi Netflix.

Pelbagai lagi fungsi yang tersedia pada model 65-inci ini. Ketahui lebih lanjut dengan tonton review penuh daripada Izatt bagi model yang menjadi idaman para gamers ini.


Samsung Bakal Berikan Galaxy S23 Secara Percuma Bagi Setiap Pembelian Model S23 Ultra

Pernahkah anda mendengar penawaran pembelian peranti baharu lalu diberikan sebuah lagi model peranti yang sama secara percuma? Bertuah buat anda kerana Samsung Malaysia kini mengumumkan program pembelian seumpamanya.

Tawaran ini hanya terbuka kepada pengguna peranti Galaxy Note20 Ultra, Galaxy S21 Ultra dan Galaxy S22 Ultra untuk tempoh terhad di bawah skim tukar ganti.

Menerusi program tukar ganti Ultra ini, ketiga-tiga peranti ini boleh ditukar ganti kepada sebuah Samsung Galaxy S23 Ultra. Penawaran ini sangat menarik kerana pemilik Galaxy S22 Ultra boleh menaik taraf ke Galaxy S23 Ultra dengan spesifikasi 256GB tanpa sebarang bayaran. Selepas itu pembeli akan turut menerima sebuah Galaxy S23 dengan spesifikasi 128GB secara percuma.

Pemilik Galaxy S21 Ultra hanya perlu menambah RM199 dan Galaxy Note20 Ultra pula hanya RM399. Difahamkan hanya peranti yang masih berfungsi dan tidak mempunyai skrin yang rosak akan diterima oleh Samsung.

Secara kasarnya, Galaxy S23 dengan spesifikasi 128GB berharga RM3899 sementara sebuah Galaxy S23 Ultra dengan spesifikasi 256GB adalah berharga RM5,699 sekaligus menjadikan ia sebagai satu tawaran yang berbaloi. Tawaran ini adalah terhad dari 24 Februari ke 31 Mac 2023 sahaja.


AirAsia Kini Terbang Ke Can Tho, Bandar Terbesar Delta Sungai Mekong Di Vietnam

Buat anda yang ingin melancong tetapi tidak tahu ingin ke mana, mungkin anda boleh pertimbangkan Can Tho, sebuah pekan yang terletak di Vietnam.

Keunikkan Can Tho pastinya akan menyajikan anda satu pengalaman yang berbeza dan pastinya anda tertanya-tanya apa tarikan Can Tho yang menjadikannya satu destinasi yang istimewa.

Buat anda yang menyukai suasana yang romantik dan ingin menyaksikan matahari terbenam, anda boleh berkunjung ke Ninh Kieu Wharf. Bukan sahaja anda disajikan dengan pemandangan yang cantik tetapi pada waktu malam Ninh Kieu Wharf akan diterangi dengan cahaya led yang pastinya akan membuat anda menyajikan satu pemandangan yang cantik. Malah, terdapat pasar yang dibuka pada waktu malam yang menjual pelbagai makanan, pakaian dan banyak lagi.

Untuk pengetahuan anda, Can Tho yang terletak di selatan tebing Sungai Hau terkenal dengan pasar terapung, kertas tepung, desa pembuatan tembikar dan terusan luar bandar yang indah. Tuurt dikenali sebagai “Emas Putih Vietnam” berikutan tanahnya yang subur dan Can Tho juga merupakan pengeluar pertanian terbesar di delta sungai Mekong.

Tidak dapat dinafikan bahawa setiap tempat mempunyai tempat peninggalan bersejarah yang pastinya akan membuat anda lebih mengenali sejarah tempat tersebut. Rumah Binh Thuy iaitu sebuah rumah yang dibina pada tahun 1870 merupakan sebuah rumah yang memiliki rekaan Perancis dan ia merupakan tempat beribadat untuk Keluarga Duong sebelum dipulihkan pada awal abad ke-20.

Selain itu, anda juga boleh melawat Jambatan Can Tho iaitu jambatan kabel terpanjang dan paling lama di Asean. Malah, bukan sahaja Pasar terapung terkenal di Thailand, Pasar Terapung Cai Rang juga merupakan pasar terapung yang menjadi tarikan di sini.

Untuk pengetahuan anda, AirAsia kini menawarkan penerbangan terus ke Can Tho dari Kuala Lumpur. Malah, AirAsia menawarkan promosi tambang termasuk semua daripada RM36 dari 29 Januari 2019 hingga 10 Februari 2019 untuk tempoh perjalanan antara 8 April 2019 dan 25 Oktober 2019, dan boleh ditempah di airasia.com atau aplikasi mudah alih AirAsia.

Jika anda seorang yang inginkan satu kelainan dalam kisah pengembaraan anda, Can Tho adalah destinasi pilihan anda. Rasailah pengalaman yang unik dimana tidak ramai orang dapat merasainya.


Samsung Bakal Hadir Dengan Galaxy S7 Edge Edisi Olimpik

Sukan Olimpik Rio bakal diumumkan tidak lama lagi. Dan nampaknya Samsung sekali lagi bakal menjadi penaja rasmi sempena acara sukan yang penuh berprestij ini.

Jika sebelum ini Samsung pernah bekerjasama dengan DC untuk hasilkan Samsung Galaxy S7 Edge edisi ‘Batman’, kini Samsung sekali lagi bakal mengeluarkan sebuah lagi set edisi terhad S7 Edge edisi Olimpik.

Samsung Galaxy S7 edge Olympic Edition [first reported: https://t.co/d2tzn77pIF] pic.twitter.com/3dHiWOlRsj

Set yang hadir dengan bilangan yang terhad ini didatangi dengan beberapa kombinasi warna yang menarik dan elegen. Menerusi gambar tertiris yang dikongsikan oleh @evleaks, earpiece bersama home button diberi kemasan warna emas manakala bingkai lens kemera hadir dengan warna biru subaru.

Seperti set ‘Batman’ sebelum ini, S7 Edge edisi terhad ini juga turut hadir dengan beberapa icon pack dan software dalaman yang sedikit berbeza. Logo rasmi ditampilkan pada belakang telefon.

Nampaknya, semakin banyak set edisi terhad hasil kerjasama beberapa pihak bersama Samsung. Adakah ini salah satu cara marketing Samsung untuk memastikan produk keluarannya sentiasa ‘fresh’ di dalam pasaran? Apa pendapat anda?


Samsung Bakal Keluarkan Earphone Tanpa Wayar

Teknologi earphone tanpa wayar bukanlah sesuatu yang baru. Boleh dikatakan setiap kali MWC atau CES kita akan melihat syarikat-syarikat audio akan mengeluarkan earphone tanpa wayar dengan teknologi terbaru namun tidak banyak yang menjual earphone sebegini secara meluas.

Samsung pada tahun ini mengambil inisiatif untuk mengeluarkan earphone tanpa wayar yang akan dinamakan sebagai Samsung Gear IconX. Dijangka earphone daripada Samsung ini bakal hadir dengan fungsi touchpad control, pengesan kecergasan dan ruang storan 4GB khas buat pengguna melayan muzik kegemaran mereka.

Oh ya, memandangkan Samsung Gear IconX dibina khas buat yang berminat untuk bersukan, earphone ini hadir dengan fungsi kalis air dan debu.

Dalam pada itu, dikatakan Samsung juga sedang mengusahakan Samsung Gear Fit terbaru yang pernah diumumkan versi pertamanya pada 2014. Samsung Gear Fit bakal mempunyai saiz skrin 1.84-inci Super Amoled dan GPS bagi memudahkan pengguna untuk mengesan jarak dengan tepat ketika bersenam.


Samsung Bakal Keluarkan Telefon Pintar Dengan Ruang Storan 1TB

Sekiranya sedekad lalu ruang storan 16GB atau 32GB sudahpun banyak dan memadai, kini tidak lagi. Ruang storan pada telefon pintar juga dilihat semakin bertambah bersesuaian dengan gaya penggunaan pengguna pada masa kini.

Dalam usaha menawarkan ruang storan yang lebih tinggi, Samsung nampaknya bakal memperkenalkan ruang storan dengan saiz kapasiti 1TB eUFS buat para pengguna. Lebih menarik, difahamkan teknologi ini sudahpun siap dan bakal ditawarkan buat telefon pintar Samsung tidak lama lagi.

Penggunaan teknologi eUFS daripada Samsung juga membolehkan ruang storan ini dibaca dengan kadar yang lebih cepat serta memudahkan orang ramai memuat turun video berosolusi tinggi dengan pantas tanpa sebarang masalah. Secara purata difahamkan eUFS bakal menawarkan kepantansan dua kali ganda berbanding SSD.

Berdasarkan pengumuman yang dikeluarkan Samsung ini, tidak mustahil Samsung bakal memperkenalkannya pada model Samsung Galaxy S10 atau Galaxy Note 10 yang bakal dilancarkan pada tahun ini. Sekiranya anda seorang yang mahukan ruang storan yang besar, mungkin menanti telefon pintar terbaru daripada Samsung merupakan pilihan yang berbaloi.


Samsung Pula Perkenalkan Telefon Pintar Boleh Lipat Pertama Mereka

Baru sahaja jenama Royole umumkan menjual peranti pintar pertama di dunia yang boleh lipat, jenama dari Korea Selatan iaitu Samsung telah memperkenalkan secara rasmi peranti pintar yang boleh dilipat oleh mereka.

Kali ini jenama ini telah menampilkan gambar profil yang digunakan logo Samsung yang telah dilipat dua. Ia sekaligus menamatkan spekulasi ianya bakal diperkenalkan di Samsung Developer Conference yang berlangsung pada 7 dan 8 November.

IT'S HERE. Samsung has finally unveiled its foldable smartphone, and it brings a lot of fresh concepts to the mobile phone world. The phone uses Samsung's Infinity Flex Display technology, which allows it to fold closed like a little book. What do you think of this new device and the concept of having a phone that folds open? . #Samsung #foldablephone #technology #cantech #smartphone #phoneofthefuture

A post shared by  MobileSyrup (@mobilesyrup) on Nov 7, 2018 at 12:52pm PST

Peranti boleh lipat Samsung ini dijangka akan dipasarkan mulai tahun hadapan. Samsung juga bakal membuat siaran langsung di YouTube di channel mereka sendiri untuk pengenalan model ini. Sama-sama kita menyaksikan bagaimana rekaan peranti ini.


Samsung Bakal Memperkenalkan Sensor Kamera 108-Megapixel

Sekiranya kualiti kamera diukur melalui saiz sensor kamera, mungkin sensor kamera Samsung yang bakal dilancarkan tidak lama lagi ini bakal menjadi juara. Terbaru, Samsung melalui laman Twitter telah mengumumkan atur cara bagi memperkenalkan sensor kamera ISOCELL yang dijadualkan pada minggu 12 Ogos ini.

Berdasarkan beberapa sumber, sensor terbaru daripada Samsung ini bakal menyertakan sensor sebesar 108-megapixel serta bakal digunakan pada telefon pintar.

Stay tuned for the next big news. August 12, 2019. #NextGenCapture pic.twitter.com/bE8treRBTD

— Samsung ISOCELL (@samsungisocell) August 9, 2019

Untuk pengetahuan, ini bukanlah pertama kali Samsung memperkenalkan sensor kamera dengan saiz yang besar. Sebelum ini Samsung turut memperkenalkan sensor ISOCELL 64-megapixel yang digunakan pada beberapa jenama telefon pintar yang lain.

Pengenalan sensor yang digunakan ini sekaligus bakal mengalahkan rekod Lenovo yang menawarkan sensor daripada gabungan empat kamera 100-megapixel. Agak menarik untuk menyaksikan bagaimana sensor yang besar ini bakal mempengaruhi industri kamera telefon pintar.


Samsung Bakal Menawarkan SSD 4 TB Dengan Kelajuan Yang Lebih Pantas

Adakah anda mengalami masalah dimana anda perlukan kepantasan dalam pemprosesan fail anda serta mahukan kapasiti storan yang besar? Nampaknya masalah ini bukan lagi menjadi masalah dimana Samsung tidak lama lagi bakal menawarkan SSD dengan kapasiti bersaiz 4 TB.

Menggunakan teknologi yang dinamakan sebagai ‘4-bit V-NAND’ para pengguna berpeluang mengakses kandungan dengan kelajuan sehingga 540 MB/s iaitu sepuluh kali ganda berbanding model SSD sebelum ini. Model ini dikhususkan buat para pengguna yang kerap menyunting video dalam paparan 4K.

Buat anda yang mahu mendapatkan SAMSUNG SSD dengan storan 4 TB serta tidak mahu berbelanja besar sementara menanti model terbaru ini, anda boleh mendapatkan model sedia ada dengan harga penawaran sekitar RM6,335.00.


Samsung Bakal Mengeluarkan S7 Edge Khas Buat Peminat Batman

Masih ingatkah anda pada tahun lepas Samsung pernah mengeluarkan Samsung S6 Edge khas buat peminat Iron Man?  Ternyata, kerjasama Samsung bersama superhero tidak berakhir disitu sahaja. Samsung dengan kerjasama DC Comics bakal mengeluarkan Samsung S7 Edge edisi Batman tidak lama lagi.

Samsung Mobile mengesahkan kehadiran Samsung Galaxy S7 Edge melalui laman twitter mereka bersama-sama dengan DC Comics. Dikatakan kehadiran Samsung S7 Edge edisi Batman ini sempena francais filem Injustice bakal yang sedang diusahakan DC Comics ketika ini.

Pihak Samsung dijangka akan mengumumkan beberapa info lain mengenai telefon pintar ini. Kami tertanya-tanya apakah yang akan tersedia bersama telefon pintar edisi khas ini sepertimana Samsung S6 Edge Iron Man edition seperti sebelum ini.

Injustice is about to be served. #ComingSoon @InjusticeGame @WB_Games @DCComics pic.twitter.com/4PWIpz4Ht2

— Samsung Mobile (@SamsungMobile) May 24, 2016

Maka bolehlah kita katakan bahawa ‘Samsung dan superhero bersahabat baik’ apabila Samsung berjaya untuk bekerjasam dengan 2 ikon terbesar Marvel dan DC Comics.


Samsung Berminat Untuk Menjual Telefon Terpakai Bermula Dengan Galaxy S7 Edge

Akhir-akhir ini dilihat Samsung sangat mementingkan pengguna. Begitu juga dengan Samsung Malaysia. Pada mulanya Samsung mengumumkan Samsung Galaxy Note 7 diumumkan dengan harga yang lebih tinggi. Untuk memberi saingan kepada Apple serta menarik minat pembeli, Samsung Malaysia telah menurunkan harga Note 7 hanya kepada RM3199. Masih mahal namun sangat releven buat telefon pintar flagship dengan ciri-ciri yang seakan sempurna.

Terbaru, Samsung mengumumkan mahu menjual telefon pintar terpakai atau ‘second hand’ melalui outlet-outlet utama. Saya sangat setuju dengan idea Samsung ini. Antara sebabnya, telefon Samsung kerap mengalami masalah kejatuhan harga beberapa bulan selepas dilancarkan. Bukan bermakna telefon mereka tidak bagus cuma harga akan menurun dengan cepat.

Dengan mendapatkan telefon terpakai pada kategori flagship dilihat pembelian yang sangat berbaloi. Seterusnya, pelan Samsung untuk menjayakan idea ini tidak lain dan tidak bukan untuk meningkatkan pengguna Samsung di seluruh negara.

Samsung Galaxy S7 Edge antara telefon pertama yang akan mula dijual secara terpakai. Dari segi spesifikasi, sememangnya masih hebat malah antara top 10 telefon Android dengan spesifikasi yang hebat. Tidak kurang juga kameranya. Dengan harga penjualan yang mahal mungkin membantutkan peluang pengguna yang ingin menggunakan peranti ini lantas idea untuk mendapat telefon ini di dalam keadaan terpakai dilihat sebagai sebuah idea yang bernas.

Dalam pada itu, jika Samsung Malaysia juga mula mengimplementasikan idea yang sama, kemungkinan penjualan telefon kategori ‘mid-range’ bakal mendapat persaingan yang hebat berikutan harga penjualan yang hampir sama.

Apa pendapat anda? Adakah anda selesa untuk mendapatkan telefon flagship terpakai atau telefon mid-range yang baru.

Berikut merupakan jawapan daripada Amanz.


Samsung Bersedia Dengan Skrin Tidak Masuk Akal Sempena Galaxy X

Mungkin teknologi skrin rata dengan paparan yang jelas dan terang sudah sampai ke penghujung. Samsung nampaknya mahu bersedia awal untuk sebelum mengeluarkan siri terbaru daripada Samsung iaitu Galaxy X.

Samsung nampaknya mahu menjadi ‘trendsetter’ dengan mengeluarkan telefon pintar berkategori flagship dengan rekaan skrin boleh lipat atau lebih fleksibel. Samsung sebelum ini pernah eksperimen perkara ini pada Samsung Galaxy S7 Edge dan nampaknya mahu selangkah kepada inovasi yang lebih diluar jangkaan.

Berdasarkan beberapa laporan, skrin fleksibel Samsung ini tidak akan hadir dengan parapan 4k seperti yang dijangkakan. Walaubagaimanapun penggunaan skrin 5.7-inci AMOLED tidak akan mengecewakan disertakan resolusi 2560 x 1440.

Setakat ini masih belum terdapat tarikh yang ditetapkan Samsung sempena pelancaran telefon pintar Galaxy X. Adakah ini bermakna Samsung Galaxy S7 merupakan siri terakhir di dalam Galaxy S. Sama-sama kita nantikan.


Samsung Bersedia Untuk Mengeluarkan Smartphone Dengan Skrin Boleh Lipat Tahun Ini

Memasuki tahun 2018, Samsung nampaknya sudah bersedia untuk mengeluarkan kembali model telefon lipat yang pernah popular hampir dua dekad lalu. Lebih epik, pengeluaran telefon lipat pada kali ini mungkin disertakan dengan skrin boleh fleksibel yang boleh dilipat.

Untuk pengetahuan anda, ura-ura pengeluaran Samsung Galaxy X bukanlah perkara yang baru. Malah teknologi yang boleh dilipat ini sudah diusahakan Samsung sejak 2014 lagi.

Setakat ini, bagaimana skrin boleh lipat bakal membantu pengguna selain daripada tampil futuristik masih lagi menjadi misteri. Kami juga tertanya-tanya apakah telefon boleh lipat bakal menjadi pilihan ramai kembali apabila model ini dilancarkan.

Berdasarkan laporan, Samsung Galaxy X bakal menjadi smartphone termahal pernah dikeluarkan Samsung dan mungkin menjangkaui harga Apple iPhone X. Mampukah Samsung Galaxy X membawa trend dan fenomena baru kepada pengguna?


AirAsia Komited Mahu Langsaikan Kesemua Tuntutan ‘Refund’ Pelanggan

Pada hari ini AirAsia Aviation Group Limited (AAAGL), cabang penerbangan Capital A menegaskan komitmen mereka untuk menyelesaikan semua permintaan bayaran balik akibat pandemik secepat mungkin.

Dalam satu kenyataan rasmi yang dikeluarkan, kesemua syarikat penerbangan di bawah AAAGL telah menyelesaikan hampir 99% pertanyaan pelanggan berkenaan bayaran balik dan akan berusaha untuk menyelesaikan baki 0.8% lagi dalam masa terdekat.

Pada masa sama, syarikat penerbangan jarak sederhana dan jarak jauh AirAsia X (AAX) dan Thai AirAsia X (TAAX) juga mempunyai rancangan yang kukuh untuk membuat bayaran balik kepada semua pelanggan yang terkesan sejak dua tahun lalu berikutan COVID-19 dalam beberapa bulan akan datang.

“AirAsia telah membuat bayaran balik kepada hampir semua pelanggan yang terjejas. AirAsia telah menjadikan perjalanan udara mampu milik untuk semua dan majoriti daripada pelanggan kami telah bersetuju untuk menerima bayaran balik menerusi akaun kredit dan kami amat berterima kasih kepada mereka.

“Kini, sekatan perjalanan telah mula dilonggarkan secara berperingkat di beberapa pasaran utama kami dan kami melihat ramai pelanggan kami telah memanfaatkan akaun kredit mereka untuk kembali terbang bersama kami,” ujar Ketua Pegawai Eksekutif Kumpulan Capital A, Tan Sri Tony Fernandes.

Nyata beliau lagi, ramai yang masih keliru antara syarikat penerbangan di bawah AirAsia Aviation Group dan syarikat penerbangan jarak sederhana dan jauh AAX dan TAAX yang merupakan entiti berasingan.

Menurut Tan Sri Tony Fernandes, AAX berdepan dengan situasi yang lebih sukar berikutan penutupan sempadan antarabangsa, menyebabkan mereka tidak dapat beroperasi sepenuhnya serta terpaksa bergantung dengan aliran tunai yang terhad sepanjang tempoh itu.

Walaubagaimanapun, kini entiti itu telah kembali beroperasi dan telah mula membuat bayaran balik kepada para pelanggan yang terkesan menerusi baucar perjalanan bersamaan nilai tempahan yang dibuat.

Begitu juga dengan syarikat penerbangan jarak sederhana dan jauh kami iaitu TAAX juga turut terkesan oleh pandemik ini dan mereka sedang bekerja keras untuk menyelesaikan semua hutang yang tertunggak kepada para pelanggan melalui bayaran balik dan pemberian kredit.

Dalam pada itu, kumpulan syarikat penerbangan itu menyatakan akan terus komited untuk memberikan perkhidmatan pelanggan yang terbaik melalui pelaksanaan pelbagai inovasi baharu serta teknologi digital terkemuka dalam industri yang akan meningkatkan tahap kepuasan pelanggan dalam masa terdekat.

Sementara itu, AirAsia bakal perkenalkan perkhidmatan baharunya ‘AirAsia Ride’. Ketahui lebih lanjut melalui pautan di bawah.

Dari KLIA Ke Pusat Bandar Hanya 11 Minit, AirAsia Bakal Tawar Perkhidmatan ‘Teksi Udara’

AirAsia Bakal Kenakan Semula Surcaj Bahan Api Sehingga RM60 Bermula 8 Mac Ini

AirAsia Lancarkan Ourfarm, Platform ‘E-Commerce’ Memfokuskan Kepada Agrikultur


Samsung Dijangka Lancarkan Siri Galaxy S23 Dengan Kamera 200-Megapixel Pada Februari 2023

Para peminat Samsung sudah pasti tidak sabar untuk mengetahui lebih lanjut berkenaan siri Galaxy S23  pada tahun hadapan. Ditambah pula dengan pelbagai ciri menarik yang dijangka bakal ditawarkan padanya sekaligus memberikan saingan sengit kepada jenama lain.

Terbaharu, Samsung dilaporkan menyasarkan untuk melancarkan siri Galaxy S23 pada awal tahun 2023 kelak dan berkemungkinan pada minggu pertama Februari. Pengenalan ini dilihat selari dengan pelancaran siri Galaxy S22 yang diadakan pada tahun ini, iaitu pada awal Februari 2022 lepas.

Samsung dijangka menyertakan cip Snapdragon terbaru dan juga menawarkan kamera 200-megapixel pada siri . Menyentuh rekaan peranti, ketiga-tiga model Galaxy S23 mungkin tampil dengan rekaan yang mirip seperti tahun ini tetapi dengan sedikit pengubahsuaian pada kerangka dan bonggol kamera.

Buat pertama kali dalam beberapa tahun, Samsung dijangka tidak lagi menawarkan model Galaxy S23 dengan cip Exynos berikutan perjanjian terbaharunya dengan Qualcomm. Seperti biasa, sama-sama kita nantikan  maklumat lanjut pengenalan rasmi telefon Galaxy S23 dalam beberapa bulan lagi.


Samsung Dituduh Mencuri Rekaan Muka Jam Tangan Swatch

Nampaknya jenama dari Korea iaitu Samsung yang sudahpun sinonim dengan masalah melibatkan saman kalini terpalit lagi dengan sebuah isu dimana jenama tangan popular Swatch menuduh Samsung telah meniru watch face atau rekaan dalaman mereka.

Tuduhan yang dibuat ini meskipun Swatch tidak mempunyai jam tangan pintar selepas dilihat rekaan daripada Samsung sangat mirip dengan rekaan jam tangan daripada Switzerland ini.

Lebih tragis, tuduhan yang dibuat selepas mendapati rekaan jam yang bukan rasmi daripada Samsung ini tersedia di Galaxy Store yang mana pendapatan turut diperoleh Samsung.

Berdasarkan tuduhan yang dibuat, Samsung diminta untuk membayar sebanyak $100 juta (RM406 juta) jika disabit kesalahan. Setakat ini, kes ini masih belum selesai manakala pihak Samsung belum mengeluarkan sebarang kenyataan maklum balas.


Rekabentuk Premium Dan Kalis Air Antara Yang Ditawarkan Buat Samsung Galaxy A Terbaru

Bermula tahun lepas, permintaan telefon mid-range mula mendapat permintaan daripada pengguna. Sebabnya, spesifikasi yang ditawarkan sudah cukup memadai untuk penggunaan harian selain daripada harganya yang jauh lebih rendah berbanding smartphone flagship yang lain.

Berdasarkan, kejayaan penjualan siri Galaxy A pada tahun lepas, Samsung telah mengumumkan kemaskini Samsung Galaxy A5 dan Samsung Galaxy A7 yang terbaru pada tahun ini. Menariknya, pelancaran ini dilancarkan di Malaysia beberapa hari yang lepas.

Dari segi spesifikasi, kedua-dua model ini berkongsi  chipset yang sama iaitu Samsung Exynos 7880 disertakan dengan 3GB RAM. Ruang storan yang ditawarkan adalah 32GB. Malangnya, smartphone ini tidak menawarkan slot MicroSD atau dual-sim. Kamera 16-megapixel f/1.9 sudah cukup baik pada pendapat kami untuk kegunaan harian.

Apa yang membezakan kedua-dua model ini adalah saiz skrin. Samsung Galaxy A5 menggunakan skrin AMOLED 5.2-inci manakala Samsung Galaxy A7 dilengkapi dengan skrin AMOLED 5.7-inci.

Suatu pembaharuan pada model tahun ini berbanding model tahun lepas adalah penyediaan fungsi kalis air. Sesuatu yang boleh dikatakan masih baru untuk telefon jenis mid-range. Samsung juga telah memberi sentuhan ‘premium’ pada model kali ini dengan penggunaan kaca dan metal sepertimana flagship Samsung yang lain.

Harga yang diumumkan Samsung buat Galaxy A5 adalah RM1,699 manakala Galaxy A7 adalah RM1,899. Dengan ciri yang ditawarkan bersama spesfikasi yang boleh dikatakan agak memuaskan, hasrat Samsung untuk menawarkan smartphone dengan fungsi kalis air dan premium, dilihat sebagai eksperimen yang berjaya.

Buat anda yang berminat untuk mendapatkan Samsung Galaxy A (2017), pihak Samsung turut menawarkan pra-tempahan melalui Lazada dimana pengguna turut ditawarkan dengan Samsung Level U Pro bernilai RM399.


Samsung Galaxy A24 Ditawarkan Secara Rasmi Di Malaysia Pada Harga RM999

Samsung Galaxy A24 akhirnya ditawarkan secara rasmi buat pasaran Malaysia. Model ini merupakan sebuah peranti bajet yang boleh didapatkan pada harga RM999 yang mana tersedia dalam tiga pilihan warna iaitu hijau, merah gelap dan hitam.

Dari segi spesifikasi pula, Samsung Galaxy A24 menggunakan skrin sebesar 6.5-inci Super AMOLED FHD+ lalu dipadankan pula dengan cip MediaTek Helio G99 bersama memori 8GB RAM dan storan dalaman 128GB.

Peranti ini turut menyediakan ruang tambahan menerusi kad mikroSD sehingga 1TB. Menariknya, skrin peranti ini mempunyai kecerahan 1,000 nits yang mana sangat sesuai digunakan dalam pelbagai senario termasuklah di bawah cahaya matahari.

Kamera utama pula terdiri dengan 50MP + 5MP + 2MP yang juga menyokong OIS. Seterusnya kamera hadapan pula sebesar 13MP yang diletakkan di dalam takuk kecil. Lain-lain spesifikasi termasuklah bateri 5000mAh yang boleh dicas semula menerusi port USB-C, bicu audio 3.5mm, bluetooth 5.3 dan NFC.

Jika anda berminat dengang Samsung Galaxy A24, bolehlah dapatkan di laman rasmi Samsung, Shopee atau Lazada. Bahkan, anda berpeluang menerima waranti tambahan selama setahun dan juga kerangka jenis lutsinar secara percuma.